CELEX: 52011PC0788
Language: fi
Date: 2011-11-23
Title: Ehdotus EUROOPAN PARLAMENTIN JA NEUVOSTON ASETUS unionin koulutus-, nuoriso- ja urheiluohjelman,”YHTEINEN ERASMUS”, perustamisesta

|
			
		
		
		52011PC0788
		
			Ehdotus EUROOPAN PARLAMENTIN JA NEUVOSTON ASETUS unionin koulutus-, nuoriso- ja urheiluohjelman,”YHTEINEN ERASMUS”, perustamisesta /* KOM/2011/0788 lopullinen - 2011/0371 (COD) */
			
				
		
		
			
			   	PERUSTELUT
1.           EHDOTUKSEN TAUSTA
Eurooppa-neuvosto hyväksyi kesäkuussa 2010
Eurooppa 2020 -uudistusstrategian, jonka tavoitteena on auttaa
Eurooppaa selviytymään kriisistä entistä vahvempana. Tähän pyritään älykästä,
kestävää ja osallistavaa kasvua tukevan koordinoidun ja kokonaisvaltaisen
strategian avulla. 
Yleissivistävä ja ammatillinen koulutus ovat
älykkääseen, kestävään ja osallistavaan kasvuun tähtäävän
Eurooppa 2020 -strategian sekä jäsenvaltioiden ja unionin talous- ja
työllisyyspolitiikkojen yhdennettyjen suuntaviivojen avainaloja[1]. On totta, ettei yhtäkään
Eurooppa 2020 ‑strategian tavoitteista ja yleistavoitteista
kyetä saavuttamaan ilman suuria investointeja inhimilliseen pääomaan.
Strategian lippulaiva-aloitteista viisi edellyttää yleissivistävän ja
ammatillisen koulutuksen nykyaikaistamista: nuoret liikkeellä -hanke,
uuden osaamisen ja työllisyyden ohjelma, digitaalistrategia, innovaatiounioni
ja köyhyydentorjuntafoorumi. 
Komissio toteaa tiedonannossa Eurooppa 2020
-strategiaa tukeva talousarvio[2],
että unionin tukea yleissivistävään ja ammatilliseen koulutukseen olisi
lisättävä kansalaisten ammattitaidon parantamiseksi ja useita jäsenvaltioita
koettelevan korkean nuorisotyöttömyyden vähentämiseksi. Komissio korostaa myös,
että se aikoo ulkoisissa toimissaan keskittyä unionin arvojen edistämiseen ja
puolustamiseen ulkomailla, edistää siirtymävaiheessa ja demokratiakehityksen
eri vaiheissa oleville maille annettavaa apua ja vahvistaa sisäasioita koskevan
politiikan ulkoista ulottuvuutta.
2.           INTRESSITAHOJEN KUULEMISEN
JA VAIKUTUSTEN ARVIOINNIN TULOKSET
              Kuulemiset
Vuoden 2010 alun ja vuoden 2011 puolivälin
välisenä aikana järjestettiin laajoja suuren yleisön ja sidosryhmien kuulemisia
yleissivistävän ja ammatillisen koulutuksen, nuorisoasioiden ja urheilun
aloilla.
Koulutusta ja nuorisoasioita koskevissa eri sidosryhmien kannanotoissa voitiin havaita huomattavaa
yhteneväisyyttä, ja kannanottojen yhteiset näkökohdat voidaan tiivistää
seuraavasti: 
·              
Elinikäisen oppimisen ohjelman,
nuorisotoimintaohjelman (Youth in Action) ja Erasmus Mundus ‑ohjelman
tuloksia pidetään erittäin positiivisina.
·              
Eri koulutussektoreita koskevien ohjelmien,
nuorisoon liittyvien ohjelmien ja erilaisten korkea-asteen koulutusta koskevien
nykyisten unionin ohjelmien – olivatpa ne sitten eurooppalaisia (Erasmus),
maailmanlaajuisia (Erasmus Mundus), alueellisia (Tempus, Alfa, Edulink) tai
kahdenvälisiä (esimerkiksi yhteistyö Yhdysvaltojen ja Kanadan kanssa) – välille
olisi kehitettävä yhtenäisempi lähestymistapa.
·              
Politiikan kehittämisen ja ohjelmasta tuettavien
toimien välillä olisi oltava selkeämpi yhteys.
·              
Myös jatkossa on tärkeää keskittyä laatuun. Tämä
koskee etenkin korkea-asteen koulutusta unionissa ja sen rajojen ulkopuolella.
·              
On tärkeää, että unionin välineillä tuetaan sekä virallista
oppimista että nuorten epävirallista oppimista ja että oppimistulosten
tunnustamista parannetaan.
·              
Hallintoa olisi yksinkertaistettava ja toimia ja
prioriteetteja selkeytettävä.
·              
Ohjelman näkyvyyttä tulisi parantaa.
Urheilua koskevat
sidosryhmien keskeiset näkemykset voidaan tiivistää seuraavasti:
·              
Urheilua ja liikuntaa ei ole riittävästi
koulutuksen kaikilla tasoilla.
·              
Liikunta-alan vapaaehtoistoiminta ei saa
riittävästi tunnustusta.
·              
Doping on merkittävä urheilukilpailujen
oikeudenmukaisuutta uhkaava tekijä.
·              
Urheilun yhteiskunnalliseen arvoon ei kiinnitetä
yhtä paljon huomiota kuin kaupallisiin näkökohtiin.
·              
Kaupalliset paineet vaarantavat urheilun
alkuperäisen reilun pelin hengen.
              Vaikutusten arvioinnin
tulokset
On suoritettu neljä vaikutustenarviointia, joissa
tarkasteltiin kolmen nykyisen koulutusohjelman (elinikäisen oppimisen ohjelman,
nuorisotoimintaohjelman ja Erasmus Mundus -ohjelman) ja budjettivallan
käyttäjän hyväksymien urheilualan valmistelutoimien toimivuutta. 
Koska tavoitteet, oikeusperusta ja unionin
toimivalta ovat samankaltaiset näillä aloilla, kaikissa
vaikutustenarvioinneissa tarkasteltiin samoja vaihtoehtoja: nykyisten toimien
tai ohjelmien päättäminen, niiden jatkaminen nykyisessä muodossa, niiden
poliittisen painoarvon huomattava lisääminen sekä elinikäisen oppimisen
ohjelman, nuorisotoimintaohjelman ja Erasmus Mundus -ohjelman
yhdistäminen yhdeksi virtaviivaistetuksi ohjelmaksi. 
Kaikissa neljässä vaikutustenarvioinnissa
pidettiin parhaana vaihtoehtona ohjelmien yhdistämistä. Tämä vaihtoehto on
linjassa 29. kesäkuuta 2011 hyväksytyn monivuotista rahoituskehystä koskevan
komission tiedonannon kanssa. Se olisi myös johdonmukaisin ja
kustannustehokkain vaihtoehto seuraavista syistä:
–              
Se vastaa tarpeeseen lisätä unionin investointeja koulutukseen
näinä finanssi- ja talouskriisien aikoina. Talouden kasvu edellyttää, että
saatavilla on ammattitaitoisia työntekijöitä ja että työttöminä olevien
ihmisten tiedot ja taidot saadaan käyttöön.
–              
Siinä painotetaan ja kehitetään niitä toimia,
joiden on nykyisten ohjelmien yhteydessä havaittu tuottavan eniten
eurooppalaista lisäarvoa ja kerrannaisvaikutuksia, joilla on konkreettista
vaikutuksia eurooppalaisiin koulutusjärjestelmiin ja joihin tehdyistä
investoinneista saadaan näin huomattavasti parempi tuotto. 
–              
Kun toiminta keskitetään uuteen virtaviivaiseen
ohjelmaan, saadaan aikaan suurempia yhteisvaikutuksia nykyisten ohjelmien ja
eri koulutussektorien välillä. Näin vahvistetaan elinikäiseen oppimiseen
perustuvaa lähestymistapaa yleissivistävässä koulutuksessa, lisätään toimien
keskinäistä johdonmukaisuutta ja parannetaan edunsaajien mahdollisuuksia saada
tukea sektorirajat ylittävien toimien kautta.
–              
Oppilaitosten välisen yhteistyön lisäksi siinä
painotetaan aiempaa enemmän koulutuksen ja inhimillisen innovointikapasiteetin
tärkeää tehtävää edistämällä koulutus- ja yritysmaailman välisiä kumppanuuksia,
toimien kohdentamista laadukkaaseen opetukseen ja oppimiseen,
työllistettävyyttä ja yrittäjyyttä.
–              
Sen myötä rationalisoidaan ja yksinkertaistetaan
myöntämis- ja hallinnointimenettelyjä. Se tarjoaa myös huomattavia
mahdollisuuksia täytäntöönpanokustannusten leikkaamiseen nykyisten ohjelmien
(elinikäisen oppimisen ohjelman, nuorisotoimintaohjelman sekä kolmansien maiden
kanssa tehtävää korkea-asteen koulutusyhteistyötä koskevien ohjelmien)
täytäntöönpanokustannusten kokonaismäärään verrattuna.
              Yksinkertaistaminen 
Monivuotisten rahoituspuitteiden mukaisesti yhtenä
ohjelman prioriteettina korostetaan rationalisoimista, yksinkertaistamista ja
varojen tulosperusteista kohdentamista. Tätä lähestymistapaa sovelletaan
”Yhteinen Erasmus” -ohjelmaan siten, että ohjelma perustuu
varainhoitoasetuksen sääntöihin. 
Ohjelmassa vähennetään tuettavien toimintojen
lukumäärää. Tehokkuuden lisäämiseksi siinä käytetään aiempaa enemmän
kiinteämääräisiä avustuksia. Toimivaksi havaittuja tapoja – esimerkiksi
kiinteämääräisiä Erasmus-avustuksia opiskelijoiden liikkuvuuteen – käytetään
laajasti liikkuvuustoimissa. Kansalliset toimistot eivät enää hallinnoi
henkilöiden liikkuvuusavustuksia, joten hallinnollisen työn määrä vähenee.
Kansallisista toimistoista tulee tärkein
asiointipiste oppimiseen liittyvässä liikkuvuudessa, olipa kyse sitten
opiskelijoista, harjoittelijoista tai vapaaehtoistyöntekijöistä. Ohjelman
käyttäjäystävällisyyttä lisätään myös unionin ulkopuolisten korkeakoulujen
kannalta, sillä erilliset kansainväliset yhteistyöohjelmat sisällytetään
ohjelmaan.
3.           EHDOTUKSEEN LIITTYVÄT
OIKEUDELLISET NÄKÖKOHDAT
Yleissivistävää ja ammatillista koulutusta,
nuorisoa ja urheilua koskeva yhtenäinen ”Kaikkien Erasmus” ‑ohjelma
perustuu Euroopan unionin toiminnasta tehdyn sopimuksen (SEUT) 165 ja
166 artiklassa määrättyihin tavoitteisiin sekä
toissijaisuusperiaatteeseen.
SEUT-sopimuksen 165 artiklan mukaan Euroopan
unioni ”myötävaikuttaa korkealaatuisen koulutuksen kehittämiseen rohkaisemalla
jäsenvaltioiden välistä yhteistyötä sekä tarvittaessa tukemalla ja
täydentämällä jäsenvaltioiden toimintaa pitäen täysin arvossa jäsenvaltioiden
vastuuta opetuksen sisällöstä ja koulutusjärjestelmien järjestämisestä sekä
niiden sivistyksellistä ja kielellistä monimuotoisuutta”. 
Sopimuksen 166 artiklassa todetaan, että
unioni ”toteuttaa ammatillista koulutusta koskevaa politiikkaa, joka tukee ja
täydentää jäsenvaltioiden toimia, pitäen täysin arvossa jäsenvaltioiden
vastuuta ammatillisen koulutuksen sisällöstä ja järjestämisestä”.
Molemmissa artikloissa määrätään, että unioni ja
jäsenvaltiot suosivat yhteistyötä kolmansien maiden kanssa sekä koulutuksen ja
urheilun alalla (165 artiklan 3 kohta) ja ammatillisen koulutuksen
alalla (166 artiklan 3 kohta) toimivaltaisten kansainvälisten
järjestöjen kanssa.
Kuten elinikäisen oppimisen ohjelman,
nuorisotoimintaohjelman ja Erasmus Mundus ‑ohjelman
väliarvioinneissa todettiin, ohjelman tuoma eurooppalainen lisäarvo perustuu
toteutettujen toimien ja tuotteiden innovatiivisuuteen ja kansainväliseen
luonteeseen sekä yhteistyökumppanuuksiin, joita sen myötä solmitaan eri
puolilla Eurooppaa toimivien tahojen välillä. Toimiva yhteistyö jäsenvaltioiden
koulutusjärjestelmien välillä sekä nuoriso- ja urheilualoilla auttaisi
toimivien käytäntöjen ja politiikan kartoittamisessa ja toteuttamisessa ja
edistäisi kokemusten vaihtoa. 
Täytäntöönpanotoimenpiteiden ja etenkin varojen
kohdentamista koskevien täytäntöönpanotoimenpiteiden hyväksymisen osalta
asetuksessa säädetään tarkastelumenettelyn soveltamisesta asetuksen (EU) N:o
182/2011 5 artiklan säännösten mukaisesti. Valintapäätökset lähetetään
kuitenkin tiedoksi Euroopan parlamentille ja komitealle.
Asetuksessa otetaan myös käyttöön SEUT-sopimuksen
290 artiklaan perustuva säädösvallan siirto. Tämän uuden oikeudellisen
välineen käyttö rajoitetaan tuloskriteereitä ja kansallisten toimistojen
hallinnoimia toimia koskevien säännösten muuttamiseen.
Aiemmista ohjelmista saadut kokemukset ovat
osoittaneet, että tuloskriteereitä koskevia 13 artiklan 7 kohdan
säännöksiä sekä kansallisten toimistojen hallinnoimia toimia koskevia
22 artiklan 2 kohdan säännöksiä voi olla tarpeen tarkistaa ohjelman
keston aikana. Elinikäisen oppimisen ohjelman, nuorisotoimintaohjelman ja
Erasmus Mundus ‑ohjelman alojen keskeiset sidosryhmät ovat
nimenomaan kritisoineet ohjelmia joustamattomuudesta ja siitä, ettei ohjelmia
voida mukauttaa yhteiskunnan muuttuviin tarpeisiin. 
Jäsenvaltioiden näkemykset otetaan asianmukaisesti
huomioon asiantuntijoiden järjestelmällisten kuulemisten kautta. Kuulemiset
laajennetaan Euroopan parlamentin nimeämiin asiantuntijoihin sen
varmistamiseksi, että näkemykset edustavat mahdollisimman laajaa joukkoa.
Soveltuvissa tapauksissa komissio kuulee myös kyseisten alojen asianomaisia
sidosryhmiä.
4.           TALOUSARVIOVAIKUTUKSET 
Komission ehdotuksessa vuosien 2014–2020
monivuotiseksi rahoituskehykseksi ehdotetaan
17 299 000 000 euron määrärahoja (käypinä hintoina)
yleissivistävää ja ammatillista koulutusta, nuorisoa ja urheilua koskevalle
yhtenäiselle ohjelmalle sekä otsakkeesta 4 otettavaa
1 812 100 000 euron lisämäärärahaa (käypinä hintoina).
Määrärahojen vähimmäismäärä sektoreittain
Sen varmistamiseksi, että keskeisille
sidosryhmille ja edunsaajaryhmille kohdennetun rahoituksen tasot eivät laske
elinikäisen oppimisen ohjelmassa, nuorisotoimintaohjelmassa ja Erasmus
Mundus ‑ohjelmassa vuosiksi 2007–2013 taattujen tasojen alapuolelle,
ohjelman täytäntöönpanon yhteydessä pääkoulutussektoreille osoitettavien
määrärahojen osuudet ovat vähintään seuraavat:
–              
Korkea-asteen koulutus: 25 %
–              
Ammatillinen koulutus ja aikuiskoulutus: 17 %,
josta aikuiskoulutus: 2 %
–              
Kouluopetus: 7 %
–              
Nuoriso: 7 %
5.           TIIVISTELMÄ ASETUKSESTA
Asetuksessa vahvistetaan säännökset uudelle
yhtenäiselle koulutus-, nuoriso- ja urheiluohjelmalle, jota kutsutaan nimellä
”Yhteinen Erasmus”. Ohjelma perustuu laajasti tunnetun alakohtaisen
Erasmus-ohjelman menestykseen, mutta sillä tuetaan kaikkia koulutussektoreita
(korkea-asteen koulutusta, ammatillista koulutusta, aikuiskoulutusta,
kouluopetusta ja nuorisoalaa) lähtökohtana elinikäinen oppiminen. 
”Yhteinen Erasmus” -ohjelmassa on kolme
avaintoimityyppiä: opiskelijoiden, nuorten, opettajien ja henkilöstön
kansainvälinen oppimiseen liittyvä liikkuvuus; innovointia ja hyvien
käytänteiden vaihtoa edistävä yhteistyö oppilaitosten sekä nuorisoalalla
toimivien elinten välillä; poliittisten strategioiden tukeminen sekä
valmiuksien kehittäminen kolmansissa maissa, myös laajentumisprosessissa mukana
olevissa maissa, ja etenkin naapurimaissa, ja kansainvälisen poliittisen
vuoropuhelun tukeminen. 
Kuten tiedonannossa Eurooppa
2020 –strategiaa tukeva talousarvio todettiin, Yhteinen Erasmus kokoaa
olemassa olevat kansainväliset ohjelmat (Erasmus Mundus, Tempus, Edulink ja
Alfa) sekä yhteistyöohjelmat teollisuusmaiden kanssa saman ohjelman piiriin. Tämän vuoksi ohjelman talousarviota täydennetään ulkoisen yhteistyön
eri välineistä peräisin olevilla määrärahoilla. Vakauden ja ennustettavuuden
turvaamiseksi varat asetetaan käyttöön yhden nelivuotisen ja yhden
kolmivuotisen määrärahakokonaisuuden perusteella. Määrärahojen tulisi kuvastaa
EU:n ulkoisen toiminnan, soveltuvin osin myös kehitysyhteistyön,
prioriteetteja. Niitä voidaan mukauttaa olosuhteissa tai politiikassa
tapahtuvien ennakoimattomien merkittävien muutosten mukaan, jotta niissä
otettaisiin huomioon poliittisten prioriteettien muutokset.
Korkealaatuinen opetus ja Eurooppa-tutkimus
sisältyvät erityiseen ”Jean Monnet” ‑artiklaan. Yhdessä luvussa käsitellään
urheilua ja etenkin dopingin, väkivallan ja rasismin vastaista toimintaa sekä
sellaisia kansainvälisiä toimia, joilla edistetään urheilujärjestöjen hyvää
hallintoa. 
Käyttöön otetaan uusi rahoitusväline, lainojen
takausjärjestelmä, jonka avulla opiskelijat voivat suorittaa maisterin
tutkinnon jossakin toisessa Euroopan maassa. Rahoituksen hankkiminen näihin
opintoihin on tällä hetkellä vaikeaa, koska kansallisia apurahoja ja lainoja ei
useinkaan voi siirtää maan rajojen ulkopuolelle, niitä ei ole saatavilla
maisterin tason opintoja varten ja yksityisiltä pankeilta saatavat lainat ovat
liian kalliita. Näiden ongelmien voittamiseksi EU antaa osittaisen takauksen
rahoituslaitoksille (pankeille ja opintolainatoimistoille), jotka tarjoavat
opiskelijoille suotuisin ehdoin lainoja maisterin opintojen suorittamiseen
muissa osallistujamaissa. 
Ohjelman hallinnointi toteutetaan välillisen
hallinnoinnin periaatteen mukaisesti. Jäsenvaltiot ja komissio jakavat
vastuualueet. Kansalliset toimistot vastaavat suurimmasta osasta varoja, joista
pääosa kohdennetaan liikkuvuustoimiin ja yhteistyöhön. Komissio siirtää
suurempien yhteistyöhankkeiden, politiikan tuen, Eurydice-verkoston sekä Jean
Monnet -toimien ja urheilutoimien hallinnoinnin toimeenpanovirastolle.
Tiettyjä yhteisön ohjelmien hallinnointitehtäviä hoitavien
toimeenpanovirastojen asemasta 19 päivänä joulukuuta 2002 annetun
neuvoston asetuksen (EY) N:o 58/2003[3]
mukaisesti komissio voi kustannushyötyanalyysin perusteella käyttää nykyistä
toimeenpanovirastoa ”Yhteinen Erasmus” ‑ohjelman täytäntöönpanossa
vuosina 2014–2020.
2011/0371 (COD)
Ehdotus
EUROOPAN PARLAMENTIN JA NEUVOSTON ASETUS
unionin koulutus-, nuoriso- ja
urheiluohjelman,
”YHTEINEN ERASMUS”, perustamisesta
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 165 artiklan 4 kohdan ja 166 artiklan
4 kohdan,
ottavat huomioon Euroopan komission
ehdotuksen,
sen jälkeen kun säädösehdotus on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[4],

ottavat huomioon alueiden komitean lausunnon[5], 
noudattavat tavallista lainsäätämisjärjestystä
sekä katsovat seuraavaa:
(1)              
Komission 29 päivänä kesäkuuta 2011
hyväksymässä tiedonannossa Eurooppa 2020 -strategiaa tukeva talousarvio[6] kehotetaan perustamaan yksi
yleissivistävää ja ammatillista koulutusta, nuorisoa ja urheilua sekä
korkea-asteen koulutuksen kansainvälisiä näkökohtia koskeva ohjelma, jolla
yhdistettäisiin 15 päivänä marraskuuta 2006 tehdyllä Euroopan parlamentin
ja neuvoston päätöksellä 1720/2006/EY[7]
perustettu elinikäisen oppimisen toimintaohjelma, 15 päivänä marraskuuta
2006 tehdyllä Euroopan parlamentin ja neuvoston päätöksellä 1719/2006/EY[8] perustettu
nuorisotoimintaohjelma (Youth in Action), 16 päivänä joulukuuta 2008
tehdyllä Euroopan parlamentin ja neuvoston päätöksellä 1298/2008/EY[9] perustettu Erasmus
Mundus -toimintaohjelma, 18 päivänä joulukuuta 2006 annetulla
asetuksella (EY) N:o 1905/2006[10]
perustettu ALFA III -ohjelma, TEMPUS- ja EDULINK-ohjelmat, jotta
toiminnasta saadaan tehokkaampi, sen strateginen tavoite vahvistuu ja ohjelman
eri osien välisiä yhteisvaikutuksia voidaan hyödyntää. Lisäksi ehdotetaan, että
urheilusta tulisi osa tätä yhtenäistä ohjelmaa.
(2)              
Nykyisten elinikäisen oppimisen ohjelman,
nuorisotoimintaohjelman ja Erasmus Mundus ‑ohjelman
väliarviointiraporteissa samoin kuin koulutus- ja nuorisoalalla sekä
korkea-asteen koulutuksen alalla toteutettavan unionin toiminnan tulevaisuutta
käsitelleessä julkisessa kuulemisessa tuli esiin merkittävä ja joiltakin osin
kasvava tarve jatkaa Euroopan tason yhteistyötä ja liikkuvuutta näillä aloilla.
Arviointiraporteissa korostettiin, että alalla toteutettavien unionin ohjelmien
ja koulutus- ja nuorisopolitiikan kehittämisen välille olisi luotava tiiviimpi
yhteys, unionin toiminnan rakenteen olisi vastattava paremmin elinikäisen
oppimisen mallia, toiminnan täytäntöönpanotavoista olisi tehtävä
yksinkertaisempia, käyttäjäystävällisempiä ja joustavampia ja korkea-asteen
kansainvälisten yhteistyöohjelmien pirstaleisuus olisi poistettava.
(3)              
Koska suuri yleisö jäsenvaltioissa ja ohjelmaan
osallistuvissa kolmansissa maissa tuntee laajasti ”Erasmus”-brändinimen ja
pitää sitä unionin opiskelijaliikkuvuuden synonyymina, tätä brändinimeä olisi
käytettävä laajemmin ohjelman piiriin kuuluvilla pääkoulutussektoreilla.
(4)              
Unionin urheilualalla saaman uuden toimivallan
täytäntöönpanoa koskevista strategisista vaihtoehdoista järjestetty julkinen
kuuleminen ja urheilun alalla toteutettujen valmistelevien toimien
arviointiraportti antoivat hyödyllistä tietoa unionin toimien
prioriteettialoista ja toivat esiin lisäarvon, jonka unioni voi tuoda tukemalla
toimia, joiden tavoitteena on urheilukysymyksiä koskevien kokemusten ja
tietojen tuottaminen, jakaminen ja levittäminen Euroopan tasolla.
(5)              
Eurooppalaisessa älykkään, kestävän ja osallistavan
kasvun strategiassa (Eurooppa 2020 ‑strategia) määritellään tulevalle
vuosikymmenelle unionin kasvustrategia, jolla tuetaan älykästä, kestävää ja
osallistavaa kasvua, ja asetetaan viisi kunnianhimoista tavoitetta, jotka on
määrä saavuttaa vuoteen 2020 mennessä; koulutusalalla tavoitteena on, että
koulunkäynnin keskeyttävien määrää vähennetään alle 10 prosenttiin ja että
vähintään 40 prosentilla 30–34-vuotiaista on korkea-asteen tutkinto[11]. Tämä käsittää myös strategian
lippulaivahankkeet ja niistä etenkin hankkeet ”Nuoret liikkeellä”[12] ja ”Uuden osaamisen ja
työllisyyden ohjelma”[13].

(6)              
Euroopan unionin neuvosto hyväksyi 12 päivänä
toukokuuta 2009 eurooppalaisen koulutusyhteistyön strategiset puitteet
(ET 2020), joissa vahvistetaan neljä strategista tavoitetta, joiden kautta
pyritään vastaamaan osaamiseen perustuvan Euroopan luomiseen vielä liittyviin
haasteisiin ja tekemään elinikäisestä oppimisesta totta. 
(7)              
Euroopan unionin toiminnasta tehdyn sopimuksen 8 ja
10 artiklan mukaisesti ja perusoikeuskirjan 21 ja 23 artiklan
mukaisesti ohjelmalla edistetään miesten ja naisten välistä tasa-arvoa sekä
torjutaan sukupuoleen, rotuun tai etniseen alkuperään, uskontoon tai
vakaumukseen, vammaisuuteen, ikään tai sukupuoliseen suuntautumiseen perustuvaa
syrjintää.
(8)              
Ohjelmassa olisi oltava vahva kansainvälinen
ulottuvuus etenkin korkea-asteen koulutuksen osalta, jotta edistetään
eurooppalaisen korkea-asteen koulutuksen laatua laajempien
ET 2020 -tavoitteiden mukaisesti ja unionin vetovoimaa
opiskelupaikkana sekä ihmisten keskinäistä ymmärtämystä ja korkea-asteen
koulutuksen kestävää kehittämistä kolmansissa maissa.
(9)              
Nuorisoalan yhteistyön uudistetuissa puitteissa
(2010–2018)[14]
pidetään kaikkia nuoria yhteiskunnan arvokkaana resurssina ja puolustetaan
heidän oikeuttaan osallistua heihin itseensä vaikuttavan politiikan
suunnitteluun päätöksentekijöiden, nuorten ja nuorisojärjestöjen jatkuvan
jäsennellyn vuoropuhelun kautta.
(10)          
Liikkuvuuden, tasapuolisuuden ja opintojen laadun
edistämiseksi unionin tulisi perustaa eurooppalainen lainatakausjärjestelmä,
jotta opiskelijat voisivat sosiaalisesta taustastaan riippumatta suorittaa
maisterin tutkinnon toisessa osallistujamaassa. Tämän järjestelmän tulisi olla
sellaisten rahoituslaitosten saatavilla, jotka tarjoavat opiskelijoille
suotuisin ehdoin lainoja maisterin opintojen suorittamiseen muissa
osallistujamaissa. 
(11)          
Jäsenvaltioiden olisi pyrittävä toteuttamaan kaikki
asianmukaiset toimenpiteet poistaakseen ohjelman moitteetonta toimintaa
haittaavat oikeudelliset ja hallinnolliset esteet. Tämä tarkoittaa myös sitä,
että osallistujien oleskeluluvat olisi käsiteltävä viipymättä sen
varmistamiseksi, ettei yksikään osallistuja menetä osittain tai kokonaan
opiskelu-, harjoittelu- tai vaihtojaksoaan ja ettei liikkuvuustoimia ja
-hankkeita jouduta peruuttamaan. Jäsenvaltioita kannustetaan ottamaan käyttöön
maahanpääsyä koskevia nopeutettuja menettelyjä kolmansien maiden kansalaisten
opiskelua, opiskelijavaihtoa, palkatonta harjoittelua tai vapaaehtoistyötä
varten tapahtuvan maahanpääsyn edellytyksistä 13 päivänä joulukuuta 2004
annetun neuvoston direktiivin 2004/114/EY[15]
19 artiklan mukaisesti. 
(12)          
Tiedonannossa Tukea kasvulle ja työllisyydelle –
Euroopan korkeakoulujärjestelmien nykyaikaistamissuunnitelma luodaan
puitteet Euroopan unionin, jäsenvaltioiden ja korkeakoulujen yhteistyölle,
jolla pyritään lisäämään tutkinnon suorittajien määrää, parantamaan koulutuksen
laatua sekä saamaan korkea-asteen koulutus ja tutkimus myötävaikuttamaan
mahdollisimman tehokkaasti siihen, että Euroopan taloudet ja yhteiskunnat
nousevat kriisistä entistä vahvempina.
(13)          
Bolognan julistuksella, jonka 29 eurooppalaista
opetusministeriä allekirjoitti 19 päivänä kesäkuuta 1999, käynnistettiin
eurooppalaisen korkeakoulutusalueen luomiseen tähtäävä hallitustenvälinen
prosessi, joka tarvitsee unionin tukea.
(14)          
Uudistetussa Kööpenhaminan prosessissa (2011–2020)
määriteltiin kunnianhimoinen ja kokonaisvaltainen visio ammattikoulutusta
koskevalle eurooppalaiselle politiikalle ja vaadittiin, että koulutusalan
unionin ohjelmista olisi annettava tukea sovituille prioriteeteille, myös
kansainväliseen liikkuvuuteen ja jäsenvaltioiden toteuttamiin uudistuksiin.
(15)          
Koulujen välisten eurooppalaisen yhteistyön
intensiteettiä ja määrää samoin kuin koulujen henkilöstön ja oppijoiden
liikkuvuutta on lisättävä, jotta voidaan paneutua uudelle vuosisadalle
tähtäävässä koulualan eurooppalaisessa yhteistyöohjelmassa[16] asetettuihin prioriteetteihin,
joita ovat kouluopetuksen laadun parantaminen unionissa lisäämällä taitojen
kehittämistä ja parantamalla koulujärjestelmien ja oppilaitosten
tasapuolisuutta ja osallistamista sekä opettajan ammatin ja koulujen johtamisen
kehittäminen[17].
Tässä yhteydessä olisi pidettävä erityisen tärkeinä strategisia tavoitteita,
jotka koskevat koulunkäynnin keskeyttämisen vähentämistä, perustaitojen
osaamisen parantamista, varhaiskasvatukseen osallistumisen lisäämistä ja
varhaiskasvatuksen laadun parantamista[18],
sekä tavoitteita, jotka liittyvät opettajien ja koulunjohtajien ammattitaidon
kehittämiseen[19]
sekä maahanmuuttotaustaisten lasten ja sosioekonomisesti heikommista
lähtökohdista olevien lasten koulutusmahdollisuuksien parantamiseen[20]. 
(16)          
Uudistetussa aikuiskoulutusohjelmassa, joka
sisältyy […] annettuun neuvoston päätöslauselmaan[21], tähdätään siihen, että
jokainen aikuinen voi kehittää ja parantaa taitojaan ja osaamistaan koko
elämänsä ajan ja kiinnitetään erityishuomiota Eurooppa 2020 -strategian
kohteena olevien lukuisten vähän koulutettujen eurooppalaisten koulutuksen
tehostamiseen.
(17)          
Euroopan nuorisofoorumin, tutkintotodistusten
akateemisen tunnustamisen kansallisten tiedotuskeskusten (NARIC), Eurydice-,
Euroguidance- ja Eurodesk-verkostojen sekä kansallisten eTwinning-tukipalvelujen,
kansallisten Europass-keskusten ja naapurimaiden kansallisten
tiedotustoimistojen toiminta on olennaisen tärkeää ohjelman tavoitteiden
saavuttamisen kannalta etenkin siksi, että ne antavat komissiolle
säännöllisesti ajantasaista tietoa toiminta-aloistaan ja tiedottavat ohjelman
tuloksista unionissa ja ohjelmaan osallistuvissa kolmansissa maissa. 
(18)          
On lisättävä yhteistyötä ohjelman sekä
yleissivistävän ja ammatillisen koulutuksen, nuorison ja urheilun alalla
toimivien kansainvälisten järjestöjen, etenkin Euroopan neuvoston kanssa.
(19)          
Ohjelmalla pitäisi edistää Euroopan yhdentymistä
käsittelevien opintojen korkeaa laatua kaikkialla maailmassa ja tukea etenkin
laitoksia, joilla on eurooppalainen hallintorakenne, joiden toiminta käsittää
kaikki unionin kannalta kiinnostavat politiikan alat, jotka ovat voittoa
tavoittelemattomia organisaatioita ja joissa voi suorittaa tunnustetun
korkea-asteen tutkinnon.
(20)          
Tammikuun 18 päivänä 2011 annetussa komission
tiedonannossa Urheilun eurooppalaisen ulottuvuuden kehittäminen[22] esitetään komission ajatuksia
urheilualaa koskevasta unionin tason toiminnasta Lissabonin sopimuksen
voimaantulon jälkeen ja ehdotetaan komission ja jäsenvaltioiden toteutettavaksi
konkreettisia toimia, jotka jaetaan kolmeen laajaan ryhmään: urheilun
yhteiskunnallinen merkitys, urheilun taloudellinen ulottuvuus ja urheilualan
järjestäytyminen. 
(21)          
Tutkinto- ja pätevyysvaatimuksien selkeyttäminen ja
unionin välineiden laajempi hyväksyntä helpottavat elinikäiseen oppimiseen
liittyvää liikkuvuutta Euroopassa, edesauttavat sen vuoksi laadukkaan
yleissivistävän ja ammatillisen koulutuksen kehittämistä ja helpottavat
ammatillista liikkuvuutta eri maiden ja sektorien välillä. Kun nuoret
opiskelijat (mukaan luettuina ammatillisessa koulutuksessa olevat opiskelijat)
pääsevät tutustumaan muissa maissa käytettäviin menetelmiin, toimintamalleihin
ja teknologioihin, se parantaa heidän työllistyvyyttään globaalissa taloudessa;
samalla myös kansainvälisistä työtehtävistä tulee houkuttelevampia.
(22)          
Tämän vuoksi suositellaan 15 päivänä
joulukuuta 2004 tehdyn Euroopan parlamentin ja neuvoston päätöksen N:o
2241/2004/EY[23]
mukaisten tutkintoja ja pätevyyksiä selkeyttävien yhteisten puitteiden
(Europass), 23 päivänä huhtikuuta 2008 annetun Euroopan parlamentin ja
neuvoston suosituksen[24]
mukaisen eurooppalaisen tutkintojen viitekehyksen (EQF), 18 päivänä
kesäkuuta 2009 annetun Euroopan parlamentin ja neuvoston suosituksen[25] mukaisen ammatillisen
koulutuksen opintosuoritusten eurooppalainen siirtojärjestelmän (ECVET) ja eurooppalaisen
opintosuoritusten ja arvosanojen siirtojärjestelmän (ECTS) käytön
laajentamista.
(23)          
Jotta varmistetaan tehokkaampi yleisölle suunnattu
viestintä ja saadaan aikaan suurempia yhteisvaikutuksia komission aloitteesta
toteutettujen viestintätoimien välillä, tämän asetuksen nojalla viestintään
kohdennetuilla resursseilla olisi lisäksi edistettävä Euroopan unionin
poliittisten prioriteettien tunnetuksi tekemistä, sikäli kuin ne liittyvät
tämän asetuksen yleistavoitteisiin.
(24)          
On tarpeen varmistaa kaikkien tämän ohjelman
puitteissa toteutettujen toimien eurooppalainen lisäarvo sekä täydentävyys
jäsenvaltioiden Euroopan unionin toiminnasta tehdyn sopimuksen
167 artiklan 4 kohdan mukaisesti toteuttamien toimien kanssa sekä
muiden toimien kanssa etenkin kulttuurin, tutkimuksen, teollisuus- ja
koheesiopolitiikan, laajentumispolitiikan sekä ulkosuhteiden alalla.
(25)          
Jotta ohjelman toimivuutta voidaan hallinnoida,
arvioida ja seurata tehokkaasti, on kehitettävä erityisiä tulosindikaattoreita,
joita voidaan mitata ajan myötä, jotka ovat realistisia, joissa otetaan
huomioon tukitoimien toteutustapa ja jotka ovat tarkoituksenmukaisia
tavoitteiden ja toimintojen tärkeysjärjestykseen nähden. 
(26)          
Tässä asetuksessa pitäisi vahvistaa ohjelman koko
keston ajaksi rahoituspuitteet, joita budjettivallan käyttäjä pitää
budjettiyhteistyöstä ja moitteettomasta varainhoidosta XX päivänä YYkuuta] 201Z
tehdyn Euroopan parlamentin, neuvoston ja komission välisen toimielinten
sopimuksen 17 kohdan mukaisesti ensisijaisena ohjeenaan vuosittaisessa
talousarviomenettelyssä.
(27)          
Olisi vahvistettava tuloskriteerien tarve, joiden
perusteella määrärahat jaetaan jäsenvaltioiden kesken kansallisten toimistojen
hallinnoimia toimia varten.
(28)          
Unionin ehdokasmaat ja ETA-alueeseen kuuluvat
EFTA-maat voivat osallistua unionin ohjelmiin puitesopimusten,
assosiaationeuvoston päätösten tai vastaavien sopimusten mukaisesti.
(29)          
Sveitsin valaliitto voi osallistua unionin
ohjelmiin unionin ja tämän maan välillä tehtävän sopimuksen mukaisesti. 
(30)          
Euroopan komissio ja Euroopan unionin ulkoasioiden
ja turvallisuuspolitiikan korkea edustaja totesivat yhteisessä tiedonannossaan Uusi
strategia muutostilassa olevia naapurimaita varten[26], että tavoitteena on muun
muassa helpottaa edelleen naapurimaiden osallistumista korkeakoulutuksen alan liikkuvuutta
ja valmiuksien kehittämistä koskeviin unionin toimiin ja mahdollistaa
naapurimaiden osallistuminen tulevaan koulutusohjelmaan.
(31)          
Euroopan unionin taloudellisia etuja olisi menojen
hallinnoinnin kaikissa vaiheissa suojattava oikeasuhteisin toimenpitein, joita
ovat muun muassa sääntöjenvastaisuuksien ehkäiseminen, havaitseminen ja
tutkiminen sekä hukattujen, aiheettomasti maksettujen tai virheellisesti
käytettyjen varojen takaisinperintä ja soveltuvin osin seuraamukset. Samaan
aikaan kun unionin ulkomaanavun rahoitustarpeet kasvavat, unionin taloudellinen
tilanne ja rahoitusasema rajoittavat tällaiseen apuun käytettävissä olevia
resursseja. Komission olisi siksi pyrittävä löytämään tehokkaimmat tavat
käyttää saatavilla olevat resurssit ja käytettävä etenkin sellaisia
rahoitusvälineitä, joilla on vipuvaikutuksia. 
(32)          
Komissio on 29 päivänä kesäkuuta 2011
hyväksytyssä tiedonannossa Eurooppa 2020 -strategiaa tukeva talousarvio
korostanut sitoutumistaan unionin rahoituksen yksinkertaistamiseen.
Yleissivistävää ja ammatillista koulutusta, nuorisoa ja urheilua koskevan
yksittäisen ohjelman perustamisen pitäisi johtaa huomattavaan
yksinkertaistamiseen, rationalisointiin ja yhteisvaikutuksiin ohjelman
hallinnoinnissa. Toteutusta pitäisi entisestään yksinkertaistaa käyttämällä
kertakorvauksia, yksikkökustannuksia ja kiinteämääräistä rahoitusta ja
vähentämällä edunsaajiin ja jäsenvaltioihin sovellettavia muodollisia
vaatimuksia.
(33)          
Jotta muuttuviin tarpeisiin voitaisiin vastata
nopeasti ohjelman koko keston ajan, komissiolle olisi Euroopan unionin
toiminnasta tehdyn sopimuksen 290 artiklan mukaisesti siirrettävä valta
antaa säännöksiä, jotka koskevat tuloskriteereitä ja kansallisten toimistojen
hallinnoimia toimia. On erityisen tärkeää, että komissio asiaa valmistellessaan
toteuttaa asianmukaiset kuulemiset, myös asiantuntijoiden kuulemiset. Komission
olisi delegoituja säädöksiä valmistellessaan ja laatiessaan varmistettava, että
asianomaiset asiakirjat toimitetaan Euroopan parlamentille ja neuvostolle
yhtäaikaisesti, hyvissä ajoin ja asianmukaisesti.
(34)          
Jotta voidaan varmistaa tämän asetuksen
yhdenmukainen täytäntöönpano, komissiolle olisi siirrettävä
täytäntöönpanovaltaa.
(35)          
Työohjelmaa koskevaa täytäntöönpanovaltaa olisi
käytettävä yleisistä säännöistä ja periaatteista, joiden mukaisesti
jäsenvaltiot valvovat komission täytäntöönpanovallan käyttöä, 16 päivänä
helmikuuta 2011 annetun Euroopan parlamentin ja neuvoston asetuksen (EU) N:o
182/2011[27]
mukaisesti.
(36)          
On aiheellista varmistaa ohjelman asianmukainen
saattaminen päätökseen, etenkin monivuotisten hallinnointijärjestelyjen,
esimerkiksi teknisen ja hallinnollisen avun rahoituksen, jatkuminen. Teknisellä
ja hallinnollisella avulla olisi tarvittaessa varmistettava 1 päivästä
tammikuuta 2014 alkaen niiden toimien hallinto, joita ei ole edellisten
ohjelmien puitteissa vuoden 2013 loppuun mennessä vielä saatettu loppuun ,
OVAT HYVÄKSYNEET TÄMÄN ASETUKSEN:
I LUKU
Yleiset säännökset
1 artikla
Ohjelman
soveltamisala
1.                      
Tällä asetuksella perustetaan yleissivistävää ja
ammatillista koulutusta, nuorisoa ja urheilua koskeva unionin toimintaohjelma,
jota kutsutaan nimellä ”Yhteinen Erasmus”, jäljempänä ’ohjelma’. 
2.                      
Ohjelma pannaan täytäntöön 1 päivänä tammikuuta
2014 alkavana ja 31 päivänä joulukuuta 2020 päättyvänä kautena.
3.                      
Ohjelman soveltamisalaan kuuluvat kaikki
koulutuksen tasot elinikäisen oppimisen näkökulmasta, etenkin korkea-asteen
koulutus, ammatillinen koulutus ja aikuiskoulutus, sekä kouluopetus ja
nuorisotoiminta.
4.                      
Siihen sisältyy kansainvälinen ulottuvuus Euroopan
unionista tehdyn sopimuksen 21 artiklan mukaisesti, ja siitä tuetaan myös
urheilun alalla toteutettavia toimia.
2 artikla
Määritelmät
Tässä
asetuksessa sovelletaan seuraavia määritelmiä:
1.           ”elinikäisellä oppimisella”
tarkoitetaan kaikkea sellaista ihmisen koko elinikänsä aikana hankkimaa
yleissivistävää ja ammatillista koulutusta, virallisen koulutusjärjestelmän
ulkopuolella annettavaa epävirallista koulutusta ja arkioppimista, jonka
tuloksena henkilökohtaiset, kansalaisuuteen liittyvät, sosiaaliset ja/tai
työhön liittyvät tiedot, taidot ja pätevyydet paranevat, neuvonta- ja
ohjauspalvelut mukaan luettuina;
2.           ”epävirallisella
ympäristöllä” tarkoitetaan oppimisympäristöä, joka on usein suunniteltu ja
organisoitu, mutta joka ei ole osa virallista koulutusjärjestelmää;
3.           ”oppimiseen liittyvällä
liikkuvuudella” tarkoitetaan siirtymistä johonkin maahan oman asuinmaan
ulkopuolelle tarkoituksena suorittaa opintoja, harjoitteluja tai muuta
oppimista, mukaan luettuina harjoittelut ja epävirallinen oppiminen, tai antaa
opetusta tai osallistua kansainväliseen ammatilliseen kehitystoimintaan. Siihen
voi sisältyä isäntämaan kieltä koskevaa valmennusta. Oppimiseen liittyvä
liikkuvuus käsittää myös nuorisovaihdot ja ammatilliseen kehittämiseen
tähtäävät kansainväliset toiminnot; 
4.           ”innovointia ja hyvien
käytänteiden vaihtoa edistävällä yhteistyöllä” tarkoitetaan kansainvälisiä
yhteistyöhankkeita, joihin osallistuu yleissivistävän tai ammatillisen
koulutuksen ja/tai nuorisotoiminnan alalla toimivia organisaatioita ja joihin
voi osallistua myös muita organisaatioita; 
5.           ”politiikan uudistamisen
tuella” tarkoitetaan kaikentyyppistä toimintaa, jolla tuetaan ja edistetään
koulutusjärjestelmien nykyaikaistamista jäsenvaltioiden välisen poliittisen
yhteistyöprosessin kautta, etenkin avointa koordinointimenetelmää;
6.           ”virtuaaliliikkuvuudella”
tarkoitetaan tieto- ja viestintätekniikalla tuettua toimintakokonaisuutta, joka
järjestetään oppilaitostasolla opettamiseen ja/tai oppimiseen liittyvien
kansainvälisten yhteistyökokemusten toteuttamiseksi tai helpottamiseksi;
7.           ”henkilöstöllä” tarkoitetaan
henkilöitä, jotka joko ammatin tai vapaaehtoistoiminnan vuoksi osallistuvat
yleissivistävään tai ammatilliseen koulutukseen tai nuorten epäviralliseen
oppimiseen liittyvään toimintaan. Tällä voidaan tarkoittaa opettajia,
kouluttajia, koulunjohtajia, nuorisotyöntekijöitä ja muuta kuin
opetushenkilöstöä;
8.           ”nuorisotyöntekijällä”
tarkoitetaan henkilöä, joka ammattinsa tai vapaaehtoistoiminnan kautta on
mukana epävirallisessa oppimisessa;
9.           ”nuorilla” tarkoitetaan
13–30-vuotiaita henkilöitä;
10.         ”korkeakoululla” tarkoitetaan
(a)         
korkea-asteen koulutusta tarjoavaa kansallisen
lainsäädännön tai käytännön mukaista oppilaitosta, jossa voi suorittaa
tunnustetun korkea-asteen tutkinnon tai muun tunnustetun korkea-asteen ammattipätevyyden,
riippumatta siitä, mitä nimitystä tällaisesta oppilaitoksesta käytetään;
(b)         
kansallisen lainsäädännön tai käytännön mukaista
laitosta, joka tarjoaa korkea-asteen ammatillista koulutusta;
11.         ”koululla” tarkoitetaan
kaikentyyppisiä yleissivistävää (esi-, perus- tai toisen asteen), ammatillista
tai teknistä koulutusta tarjoavia oppilaitoksia;
12.         ”akateemisella laitoksella”
tarkoitetaan oppilaitosta, jonka toiminta keskittyy koulutukseen ja
tutkimukseen;
13.         ”ammatillisella koulutuksella”
tarkoitetaan kaikkea sellaista ammatillista peruskoulutusta, myös teknistä ja
ammattiopetusta sekä oppisopimusjärjestelmiä, joka kuuluu kyseisen jäsenvaltion
toimivaltaisten viranomaisten tunnustamaan ammattitutkintoon, sekä kaikkea
sellaista ammatillista jatko- ja täydennyskoulutusta, johon työntekijä ryhtyy
työelämässä ollessaan;
14.         ”aikuisoppimisella”
tarkoitetaan kaikkia muun kuin ammatillisen aikuiskoulutuksen muotoja, jotka
voivat kuulua virallisen tai epävirallisen koulutuksen taikka arkioppimisen
piiriin;
15.         ”yhteistutkinnolla”
tarkoitetaan integroitua koulutusohjelmaa, joka suoritetaan vähintään kahdessa
korkeakoulussa ja jonka suorittaja saa yhden tutkintotodistuksen, jonka kaikki
integroituun koulutusohjelmaan osallistuvat oppilaitokset myöntävät yhdessä ja
joka tunnustetaan virallisesti maissa, joissa osallistuvat oppilaitokset
sijaitsevat; 
16.         ”kaksoistutkinnolla tai usean
tutkinnon yhdistelmällä” tarkoitetaan koulutusohjelmaa, joka suoritetaan
vähintään kahdessa (kaksoistutkinto) tai useammassa (usean tutkinnon
yhdistelmä) korkeakoulussa ja jonka suorittaja saa erillisen
tutkintotodistuksen kustakin osallistuvasta oppilaitoksesta;
17.         ”nuorisotoiminnalla”
tarkoitetaan koulun ulkopuolista toimintaa (kuten nuorisovaihtoja tai
vapaaehtoistoimintaa), johon nuori osallistuu joko yksin tai ryhmässä ja jolle
on ominaista epävirallinen oppiminen;
18.         ”kumppanuudella” tarkoitetaan
eri jäsenvaltioissa sijaitsevien laitosten tai organisaatioiden ryhmän tekemää
sopimusta, jonka tarkoituksena on eurooppalaisten toimintojen toteuttaminen
yleissivistävän tai ammatillisen koulutuksen ja nuorisotoiminnan alalla tai
virallisen tai epävirallisen verkoston perustaminen jollakin asiaan liittyvällä
alalla. Urheilun osalta sillä tarkoitetaan yhden tai useamman kolmannen osapuolen,
esimerkiksi eri jäsenvaltioissa toimivien ammattilaisurheiluorganisaatioiden
tai sponsorien kanssa tehtyä sopimusta, jolla pyritään hankkimaan lisävaroja
ohjelman tavoitteiden saavuttamiseksi;
19.         ”yrityksellä” tarkoitetaan
julkisen tai yksityisen sektorin taloudellista toimintaa harjoittavaa yritystä
riippumatta siitä, mikä on sen koko, oikeudellinen asema tai toimiala, osuus-
ja yhteisötalous mukaan luettuna;
20.         ”taidoilla” tarkoitetaan kykyä
soveltaa tietoja ja käyttää tietotaitoa tehtävien suorittamiseen ja ongelmien
ratkaisuun; 
21.         ”pätevyydellä” tarkoitetaan
todistettua kykyä hyödyntää tietoja, taitoja ja asenteita vastuullisesti ja
itsenäisesti opiskelussa, sosiaalisissa tilanteissa ja ammatillisissa
yhteyksissä; 
22.         ”avaintaidoilla” tarkoitetaan
perustietoja, -taitoja ja -asenteita, joita kaikki yksilöt tarvitsevat itsensä
toteuttamista ja henkilökohtaista kehitystä, aktiivista kansalaisuutta,
sosiaalista osallisuutta ja työtä varten;
23.         ”tuloksilla” tarkoitetaan
toimen yhteydessä tuotettuja tietoja ja tietämystä riippumatta niiden muodosta
tai tyypistä sekä siitä, voidaanko ne suojata, sekä niihin mahdollisesti
liittyviä oikeuksia teollis- ja tekijänoikeudet mukaan luettuina;
24.         ”tulosten levittämisellä”
tarkoitetaan ohjelman ja sen edeltäjien tulosten julkaisemista
tarkoituksenmukaisin välinein sen varmistamiseksi, että tulokset tunnustetaan
asianmukaisesti, niitä tuodaan esille ja niitä sovelletaan laajalti;
25.         ”avoimella
koordinointimenetelmällä” tarkoitetaan hallitustenvälistä menetelmää, joka
tarjoaa puitteet jäsenvaltioiden väliselle yhteistyölle, jonka avulla
kansallisia politiikkoja voidaan suunnata tiettyjen yhteisten tavoitteiden
saavuttamiseen. Tämän ohjelman yhteydessä avointa koordinointimenetelmää
sovelletaan yleissivistävän ja ammatillisen koulutuksen sekä nuorisotoiminnan
aloilla; 
26.         ”avoimuutta lisäävillä EU:n
välineillä” tarkoitetaan välineitä, joilla sidosryhmiä autetaan ymmärtämään,
arvostamaan ja tarvittaessa tunnistamaan oppimistuloksia ja pätevyyttä
kaikkialla unionissa;
27.         ”naapurimailla” tarkoitetaan
maita ja alueita, jotka on lueteltu Euroopan naapuruusvälineen perustamisesta X
päivänä YYkuuta 2012 annetun Euroopan parlamentin ja neuvoston asetuksen (EU)
N:o XX/2012[28]
liitteessä: Algeria, Armenia, Azerbaidžan, Egypti, Georgia, Israel, Jordania,
Libanon, Libya, Marokko, miehitetyt palestiinalaisalueet, Moldova, Syyria,
Tunisia, Ukraina ja Valko-Venäjä. Nuorisotoiminnan alalla tuettujen toimintojen
osalta naapurimaana pidetään myös Venäjää;
28.         ”kaksoisuralla” tarkoitetaan
korkean tason urheiluharjoittelun yhdistämistä tavanomaiseen koulutukseen tai
työskentelyyn.
3 artikla
Eurooppalainen
lisäarvo
1.           Ohjelmasta tuetaan vain
sellaisia toimia ja toimintoja, joista voidaan saada eurooppalaista lisäarvoa
ja jotka edistävät 4 artiklassa tarkoitetun yleisen tavoitteen
saavuttamista.
2.           Ohjelman toimilla ja
toiminnoilla saavutetaan eurooppalaista lisäarvoa etenkin seuraavien
ominaisuuksien ansiosta:
(a)          
kansainvälisyys, etenkin kansainvälinen liikkuvuus
ja yhteistyö, jolla pyritään järjestelmiin kohdistuviin
pitkäaikaisvaikutuksiin;
(b)         
täydentävyys ja yhteisvaikutukset muiden
kansallisten, kansainvälisten ja unionin ohjelmien ja politiikkojen kanssa,
jolloin saadaan aikaan mittakaavaetuja ja kriittinen massa; 
(c)          
vaikutukset tutkintojen tunnustamista ja avoimuutta
edistävien unionin välineiden tulokselliseen hyödyntämiseen.
4 artikla
Ohjelman
yleinen tavoite
1.           Ohjelmalla pyritään
myötävaikuttamaan Eurooppa 2020 ‑strategian ja eurooppalaisen
koulutusyhteistyön strategisten puitteiden (ET 2020) tavoitteiden sekä
näille välineille vahvistettujen vertailuarvojen saavuttamiseen, edistämään
nuorisoalan eurooppalaisen yhteistyön uudistettuja puitteita (2010–2018) ja
korkea-asteen koulutuksen kestävää kehittämistä kolmansissa maissa sekä
kehittämään urheilun eurooppalaista ulottuvuutta. 
2.           Sillä pyritään etenkin
myötävaikuttamaan seuraavien Eurooppa 2020 ‑yleistavoitteiden
saavuttamiseen:
(c)         
koulunkäynnin keskeyttävien määrien vähentäminen;
(d)         
korkea-asteen tutkinnon suorittaneiden
30–34-vuotiaiden määrän lisääminen.
II LUKU
Yleissivistävä ja ammatillinen koulutus
sekä nuoriso
5 artikla
Erityistavoitteet

Ohjelmalla on seuraavat erityistavoitteet
koulutus- ja nuorisoaloilla: 
(a)                   
Parannetaan avaintaitojen ja osaamisen tasoa ja
etenkin niiden tarkoituksenmukaisuutta työmarkkinoihin ja yhteiskuntaan nähden
ja lisätään nuorten osallistumista demokraattiseen toimintaan lisäämällä
nuorten, oppijoiden, henkilöstön ja nuorisotyöntekijöiden mahdollisuuksia
osallistua oppimiseen liittyvään liikkuvuuteen ja tehostamalla koulutuksen,
nuorison ja työelämän välistä yhteistyötä;
–              
 Tavoitteeseen liittyvät indikaattorit: 
–              
osallistujat (prosentteina), jotka ovat kohentaneet
avaintaitoja ja/tai työllistettävyyteen liittyviä taitoja;
–              
nuoret osallistujat (prosentteina), jotka
ilmoittavat, että heillä on paremmat valmiudet osallistua yhteiskunnalliseen ja
poliittiseen toimintaan 
(b)                   
Edistetään laadun kehittämistä, innovointiin
liittyvää huippuosaamista ja kansainvälistymistä oppilaitoksissa ja
nuorisotyössä etenkin lisäämällä kansainvälistä yhteistyötä koulutuksen
järjestäjien tai nuorisojärjestöjen ja muiden sidosryhmien välillä;
–              
Tavoitteeseen liittyvä indikaattori: niiden
organisaatioiden osuus (prosentteina), jotka ovat osallistuneet ohjelmaan ja
kehittäneet tai ottaneet käyttöön innovatiivisia menetelmiä
(c)                   
Edistetään elinikäisen oppimisen eurooppalaisen
alueen syntymistä, annetaan sysäys kansallisen tason poliittisille
uudistuksille, tuetaan koulutusjärjestelmien nykyaikaistamista epävirallinen
oppiminen mukaan luettuna sekä tuetaan nuorisoalan eurooppalaista yhteistyötä
etenkin tehostamalla poliittista yhteistyötä, hyödyntämällä paremmin
tutkintojen tunnustamista ja avoimuutta edistäviä välineitä ja levittämällä
hyviä käytänteitä;
–              
Tavoitteeseen liittyvä indikaattori: niiden
jäsenvaltioiden lukumäärä, jotka hyödyntävät avoimen koordinointimenetelmän
tuloksia kansallisen politiikkansa kehittämisessä 
(d)                   
Kehitetään yleissivistävän ja ammatillisen
koulutuksen sekä nuorisotoiminnan kansainvälistä ulottuvuutta etenkin korkea-asteen
koulutuksessa lisäämällä unionin korkeakoulujen vetovoimaa ja tukemalla unionin
ulkoista toimintaa kehitysyhteistyötavoitteet mukaan luettuina, edistämällä
liikkuvuutta ja yhteistyötä EU:n ja kolmansien maiden korkeakoulujen välillä ja
kohdennettua valmiuksien kehittämistä kolmansissa maissa.
–              
Tavoitteeseen liittyvä indikaattori: liikkuvuus- ja
yhteistyötoimiin osallistuvien EU:n ulkopuolisten korkeakoulujen lukumäärä
(e)                   
Parannetaan kielten opetusta ja oppimista ja
edistetään kielellistä monimuotoisuutta; 
–              
Tavoitteeseen liittyvä indikaattori: kielitaitoaan
parantaneet osallistujat (prosentteina)
(f)                     
Edistetään huippuosaamista Euroopan yhdentymistä
käsittelevässä opetus- ja tutkimustoiminnassa 10 artiklassa tarkoitettujen
maailmanlaajuisten Jean Monnet ‑toimintojen kautta.
–              
Tavoitteeseen liittyvä indikaattori: Jean
Monnet -toimintojen kautta koulutusta saavien opiskelijoiden lukumäärä. 
6 artikla
Ohjelmasta
tuettavat toimet
1.           Ohjelman tavoitteet koulutus-
ja nuorisoalalla pyritään saavuttamaan seuraavien kolmen toimityypin avulla:
(a)         
oppimiseen liittyvä henkilöiden liikkuvuus, 
(b)         
innovointia ja hyvien käytänteiden vaihtoa edistävä
yhteistyö, 
(c)         
politiikan uudistamisen tuki.
2.           Jean Monnet ‑toiminnot
kuvataan 10 artiklassa.
7 artikla
Oppimiseen
liittyvä henkilöiden liikkuvuus
1.           Oppimiseen liittyvä
henkilöiden liikkuvuus on toimi, josta tuetaan seuraavia:
(a)     Korkea-asteen koulutuksessa ja
ammatillisessa koulutuksessa olevien opiskelijoiden sekä epäviralliseen
oppimistoimintaan osallistuvien nuorten kansainvälinen liikkuvuus
18 artiklassa tarkoitettujen osallistujamaiden välillä. Tällainen
liikkuvuus voi olla opintojen suorittamista kumppanilaitoksessa, harjoittelun
suorittamista ulkomailla tai osallistumista nuorisotoimintaan, etenkin
vapaaehtoistoimintaan. Liikkuvuutta maisterin tutkintoon johtavien opintojen
aikana tuetaan 14 artiklan 3 kohdassa tarkoitetusta opintolainojen
takausjärjestelmästä.
(b)     Henkilöstön kansainvälinen liikkuvuus
18 artiklassa tarkoitetuissa osallistujamaissa. Tällainen liikkuvuus voi
olla opettamista tai osallistumista ammatilliseen kehittämistoimintaan
ulkomailla.
2.           Tällä toimella tuetaan myös
opiskelijoiden, nuorten ja henkilöstön liikkuvuutta kolmansiin maihin ja
kolmansista maista korkea-asteen koulutuksen yhteydessä, mukaan luettuina liikkuvuus,
joka järjestetään korkealaatuisten yhteistutkintojen, kaksoistutkintojen tai
usean tutkinnon yhdistelmien pohjalta taikka yhteisten ehdotuspyyntöjen
pohjalta, sekä epävirallinen oppiminen. 
8 artikla
Innovointia ja
hyvien käytänteiden vaihtoa edistävä yhteistyö
1.           Innovointia ja hyvien
käytänteiden vaihtoa edistävä yhteistyö on toimi, josta tuetaan seuraavia: 
(a)         
yleissivistävän tai ammatillisen koulutuksen ja/tai
nuorisotoiminnan alalla tai muilla asiaankuuluvilla aloilla toimivien
organisaatioiden kansainväliset strategiset kumppanuudet yhteisten aloitteiden
kehittämiseksi ja toteuttamiseksi ja kokemusten ja tietämyksen vaihdon
edistämiseksi;
(b)         
yritysten ja oppilaitosten väliset
seuraavantyyppiset kansainväliset kumppanuudet:
–              
korkeakoulujen ja yritysten väliset
osaamisyhteenliittymät, joiden yhteydessä edistetään luovuutta, innovointia ja
yrittäjyyttä tarjoamalla tarkoituksenmukaisia oppimismahdollisuuksia, mukaan
luettuna uusien opetusohjelmien suunnittelu;
–              
koulutuksen järjestäjien ja yritysten väliset
alakohtaiset taitoyhteenliittymät, joiden yhteydessä edistetään
työllistettävyyttä, luodaan uusia alakohtaisia opetusohjelmia, kehitetään
innovatiivisia tapoja ammatilliseen opetukseen ja sovelletaan unionin laajuisia
tutkintojen tunnistusvälineitä käytäntöön.
(c)         
tietotekniset tukijärjestelmät,
e-ystävyyskoulutoiminta (e-Twinning) mukaan luettuna, jotka kattavat
koulutussektorit ja nuorisoalan sekä mahdollistavat vertaisoppimisen,
virtuaaliliikkuvuuden ja parhaiden käytänteiden vaihdot sekä tarjoavat osallistumismahdollisuuden
naapurimaista oleville osallistujille.
2.           Tästä toimesta tuetaan myös
suunnitteluun, valmiuksien parantamiseen, alueelliseen yhdentymiseen,
tietämyksen vaihtoon ja nykyaikaistamiseen tähtääviä prosesseja, jotka
toteutetaan unionin ja kolmansien maiden korkeakoulujen sekä nuorisosektorin
välisten kumppanuuksien avulla, joilla edistetään etenkin vertaisoppimista,
yhteisiä koulutushankkeita ja alueellista yhteistyötä varsinkin naapurimaiden
kanssa.
9 artikla
Politiikan
uudistamisen tuki
1.           Politiikan uudistamista
tukevaan toimeen sisältyy unionin tasolla käynnistettäviä toimintoja, jotka
koskevat seuraavia: 
(a)         
toiminnot, jotka liittyvät yleissivistävää ja
ammatillista koulutusta sekä nuoria koskevan unionin poliittisen ohjelman
täytäntöönpanoon (avoin koordinointimenetelmä), Bolognan ja Kööpenhaminan
prosesseihin ja nuorten kanssa käytävään jäsenneltyyn vuoropuheluun; 
(b)         
avoimuutta edistävien unionin välineiden – etenkin
Europass-puitteiden, eurooppalaisen tutkintojen viitekehyksen (EQF), eurooppalaisen
opintosuoritusten ja arvosanojen siirtojärjestelmän (ECTS) ja ammatillisen
koulutuksen opintosuoritusten eurooppalaisen siirtojärjestelmän (ECVET) –
käyttäminen osallistujamaissa ja tuki EU:n laajuisille verkostoille;
(c)         
poliittinen vuoropuhelu koulutus- ja nuorisoalan
eurooppalaisten sidosryhmien kanssa;
(d)         
Euroopan nuorisofoorumi, tutkintotodistusten
akateemisen tunnustamisen kansalliset tiedotuskeskukset (NARIC), Eurydice-,
Euroguidance- ja Eurodesk-verkostot sekä kansalliset eTwinning-tukipalvelut,
kansalliset Europass-keskukset sekä kansalliset tiedotustoimistot
naapurimaissa, liittyvissä maissa, ehdokasmaissa ja mahdollisissa
ehdokasmaissa, jotka eivät osallistu ohjelmaan täydessä mitassa.
2.           Tästä toimesta tuetaan myös
kolmansien maiden ja kansainvälisten organisaatioiden kanssa käytävää
poliittista vuoropuhelua.
10 artikla
Jean
Monnet -toiminnot
Jean
Monnet -toiminnoilla pyritään seuraaviin tavoitteisiin:
(a)         
edistetään Euroopan yhdentymistä käsittelevää
opetusta ja tutkimusta alaan erikoistuneiden tutkijoiden, oppijoiden ja
kansalaisten keskuudessa kaikkialla maailmassa etenkin perustamalla Jean
Monnet -oppituoleja ja toteuttamalla muuta akateemista toimintaa sekä
antamalla apua muuhun tietämyksen syventämiseen korkeakouluissa;
(b)         
tuetaan Euroopan yhdentymistä käsittelevien
opintojen alalla toimivien akateemisten laitosten tai yhdistysten toimintaa ja
tuetaan Jean Monnet –laatuleiman käyttöä;
(c)         
tuetaan seuraavia eurooppalaisia akateemisia
laitoksia, joiden päämääränä on Euroopan edun edistäminen:
i)        Firenzen yliopistollinen
Eurooppa-instituutti;
ii)       College of Europe (Brüggen ja Natolinin
laitokset);
(d)         
edistetään unionin poliittisia prioriteetteja
käsittelevää poliittista keskustelua ja näkemysten vaihtoa tiedemaailman ja
poliittisten päättäjien välillä.
III LUKU
Urheilu
11 artikla
Erityistavoitteet

Ohjelmalla on
seuraavat yleistavoitteen mukaiset erityistavoitteet urheilun alalla:
(a)         
torjutaan urheilun alalla esiintyviä rajatylittäviä
uhkia, kuten dopingia, väkivaltaa, rasismia ja suvaitsemattomuutta; 
–              
Tavoitteeseen liittyvä indikaattori: osallistujat
(prosentteina), jotka käyttävät rajatylittävien hankkeiden tuloksia urheilun
alalla esiintyvien uhkien torjuntaan.
(b)         
tuetaan hyviä hallintotapoja urheilun alalla ja
urheilijoiden kaksoisuraa;
–              
Tavoitteeseen liittyvä indikaattori: osallistujat
(prosentteina), jotka käyttävät rajatylittävien hankkeiden tuloksia hyvän
hallintotavan edistämiseen urheilun alalla ja urheilijoiden kaksoisuran
tukemiseen.
(c)         
edistetään sosiaalista osallisuutta, yhtäläisiä
mahdollisuuksia ja terveyttä edistävää liikuntaa lisäämällä osallistumista
urheilutoimintaan.
–              
Tavoitteeseen liittyvä indikaattori: osallistujat
(prosentteina), jotka käyttävät rajatylittävien hankkeiden tuloksia sosiaalisen
osallisuuden ja yhtäläisten mahdollisuuksien edistämiseen ja osallistujamäärien
kasvattamiseen.
12 artikla
Toiminnot
1.           Urheilualan yhteistyötä
koskeviin tavoitteisiin pyritään seuraavien rajatylittävien toimintojen avulla:
(a)         
tuki rajatylittäville yhteistyöhankkeille;
(b)         
tuki ei-kaupallisille eurooppalaisille urheilutapahtumille,
joihin osallistuu useita Euroopan maita;
(c)         
tuki näytön kokoamiselle politiikan kehittämisen
perustaksi;
(d)         
tuki urheilujärjestöjen valmiuksien kehittämiselle;

(e)         
vuoropuhelu asiaankuuluvien eurooppalaisten
sidosryhmien kanssa.
2.           Tuettavilla urheilualan
toiminnoilla tulisi soveltuvissa tapauksissa olla vipuvaikutuksia siten, että
niiden avulla hankitaan lisärahoitusta kolmansien osapuolien, esimerkiksi
yksityisyritysten, kanssa tehtävien kumppanuuksien kautta.
IV LUKU
Rahoitussäännökset
13 artikla
Talousarvio
1.           Rahoituspuitteet tämän
ohjelman toimeenpanemiseksi 1 päivästä tammikuuta 2014 ovat
17 299 000 000 euroa.
Ohjelman toimiin osoitetaan seuraavat määrät: 
a)       16 741 738 000 euroa
6 artiklan 1 kohdassa tarkoitettuihin koulutus- ja nuorisoalan toimiin;
b)       318 435 000 euroa 10 artiklassa
tarkoitettuihin Jean Monnet -toimintoihin;
c)       238 827 000 euroa III luvussa
tarkoitettuihin urheiluun liittyviin toimiin.
2.           Jotta voidaan edistää
korkea-asteen koulutuksen kansainvälistä ulottuvuutta, edellä olevassa 1 kohdassa
tarkoitettujen rahoituspuitteiden lisäksi ulkoisista välineistä
(kehitysyhteistyön rahoitusvälineestä, eurooppalaisesta naapuruuden välineestä,
liittymistä valmistelevasta tukivälineestä, kumppanuuden välineestä ja Euroopan
kehitysrahastosta) osoitetaan 1 812 100 000 euron ohjeellinen
määrä[29]
oppimiseen liittyviin liikkuvuustoimiin muihin kuin 18 artiklan
1 kohdassa tarkoitettuihin maihin tai maista sekä yhteistyöhön tai
poliittiseen vuoropuheluun näiden maiden viranomaisten/laitosten/organisaatioiden
kanssa. Näiden varojen käyttöön sovelletaan tämän asetuksen säännöksiä.
Rahoitus asetetaan käyttöön kahtena monivuotisena
määrärahakokonaisuutena, joista ensimmäinen kattaa ensimmäiset neljä vuotta ja
toinen jäljellä olevat kolme vuotta. Rahoitus otetaan huomioon näiden
välineiden monivuotisissa maaohjelmissa kyseisten maiden osalta kartoitettujen
tarpeiden ja prioriteettien mukaan. Määrärahoja voidaan tarkistaa merkittävien
ennakoimattomien olosuhteiden tai politiikassa tapahtuvien merkittävien muutosten
mukaan EU:n ulkoisen toiminnan prioriteettien mukaisesti. Yhteistyö ohjelmaan
osallistumattomien maiden kanssa voidaan tarvittaessa toteuttaa käyttäen
kumppanuusmailta saatavia lisämäärärahoja, jotka asetetaan käytettäväksi näiden
maiden kanssa sovittavin menettelyin.
3.           Edellä olevan 6 artiklan
1 kohdassa tarkoitetusta kolmesta toimityypistä odotettavissa olevan
lisäarvon sekä kriittistä massaa, toiminnan keskittämistä, tehokkuutta ja
tuloksellisuutta koskevien periaatteiden mukaisesti 13 artiklan 1 kohdan
a alakohdassa tarkoitettujen määrärahojen ohjeellinen jakautuminen on
seuraava:
–              
[65 %] määrärahoista osoitetaan oppimiseen
liittyvään henkilöiden liikkuvuuteen; 
–              
[26 %] määrärahoista osoitetaan innovointia ja
hyvien käytänteiden vaihtoa edistävään yhteistyöhön;
–              
[4 %] määrärahoista osoitetaan politiikan
uudistamisen tukeen; 
–              
[3 %] määrärahoista osoitetaan kansallisten
toimistojen toiminta-avustuksiin; 
–              
[2 %] määrärahoista osoitetaan
hallintomenoihin.
4.           Ohjelmaan osoitetuilla
määrärahoilla voidaan myös kattaa kuluja, jotka liittyvät ohjelman hallinnon ja
sen tavoitteiden saavuttamisen edellyttämään valmistelu-, seuranta-, valvonta-,
tarkastus- ja arviointitoimintaan, erityisesti tutkimuksiin, asiantuntijoiden
kokouksiin, tiedotus- ja viestintätoimintaan, mukaan luettuna Euroopan unionin
poliittisista prioriteeteista tiedottaminen sikäli kuin ne liittyvät tämän
asetuksen yleisiin tavoitteisiin, tiedonkäsittelyyn ja -vaihtoon keskittyvään
tietotekniikkaan liittyvät kulut sekä kaikki muut sellaisen teknisen ja
hallinnollisen avun kulut, joita komissiolle aiheutuu ohjelman hallinnoinnin
yhteydessä.
5.           Ohjelman määrärahoilla
voidaan kattaa myös teknisen ja hallinnollisen avun menoja, jotka ovat tarpeen,
jotta voidaan varmistaa siirtyminen elinikäisen oppimisen ohjelman
perustamisesta tehdyn päätöksen N:o 1720/2006/EY, nuorisotoimintaohjelman
(Youth in Action) perustamisesta tehdyn päätöksen N:o 1719/2006/EY ja
Erasmus Mundus ‑ohjelman perustamisesta tehdyn päätöksen N:o
1298/2008/EY mukaisesti hyväksytyistä toimenpiteistä tämän ohjelman mukaisiin
toimenpiteisiin. Määrärahoja voidaan samankaltaisten menojen kattamiseksi
sisällyttää talousarvioon tarvittaessa vielä vuoden 2020 jälkeen, jotta
sellaisten toimien hallinnointi olisi mahdollista, joita ei ole saatettu päätökseen
31 päivään joulukuuta 2020 mennessä.
6.           Edellä 6 artiklan 1 kohdan a
alakohdassa tarkoitetut oppimiseen liittyvään henkilöiden liikkuvuuteen
osoitetut määrärahat, joita kansallinen toimisto hallinnoi, jaetaan
jäsenvaltion väestömäärän ja elinkustannusten, jäsenvaltioiden pääkaupunkien
välisten välimatkojen ja tuloksellisuuden perusteella. Tuloksellisuutta
mittaava parametri kattaa 25 prosenttia kokonaismäärärahoista 7 ja
8 kohdassa tarkoitettujen kriteerien mukaisesti.
7.           Resurssien tehokkaan ja tuloksellisen
käytön edistämiseksi sovelletaan varojen jakamista tuloksellisuuden
perusteella. Tuloksellisuuden mittaamisessa käytettävät kriteerit perustuvat
tuoreimpiin saatavilla oleviin tietoihin. Nämä kriteerit ovat seuraavat:
(a)         
sovittuja tavoitteita ja tuloksia vastaavien
vuotuisten toteutuneiden tuotosten määrä;
(b)         
vuotuinen toteutuneiden maksujen määrä.
Näitä kriteereitä voidaan tarkistaa
ohjelman keston aikana delegoituja säädöksiä koskevassa 28 artiklassa
tarkoitetun menettelyn mukaisesti.
8.           Vuoden 2014 osalta määrärahat
jaetaan 1 päivään tammikuuta 2014 saakka täytäntöönpantavien elinikäisen
oppimisen ohjelman, nuorisotoimintaohjelman ja
Erasmus Mundus -ohjelman tuotoksia ja talousarvion käyttöastetta
koskevien uusimpien saatavilla olevien tietojen perusteella.
9.           Ohjelmasta voidaan myöntää
tukea erityisten innovatiivisten rahoitusmenettelyjen, etenkin 14 artiklan
3 kohdassa säädettyjen menetelmien kautta. 
14 artikla
Erityiset
rahoitusmenettelyt 
1.           Komissio noudattaa unionin
rahoitustuen myöntämisessä asetusta (EU) N:o XX/2012, jäljempänä
’varainhoitoasetus’.
2.           Komissio voi käynnistää
yhteisiä ehdotuspyyntöjä kolmansien maiden tai niiden organisaatioiden ja
toimistojen kanssa rahoittaakseen yhdessä hankkeita. Hankkeita voidaan arvioida
ja valita yhteisten arviointi- ja valintamenettelyjen kautta; osallistuvien
rahoittajatahojen on sovittava näistä asetuksessa (EU) N:o XX/2012[30], jäljempänä
’varainhoitoasetus’, vahvistettujen periaatteiden mukaisesti. 
3.           Komissio antaa rahoituksen
18 artiklan 1 kohdassa määritellyissä osallistujamaissa asuville,
toisessa osallistujamaassa maisterin tutkintoa kokonaisuudessaan suorittaville
opiskelijoille myönnettävien lainojen takauksia varten; rahoitus suoritetaan
toimitsijan välityksellä, jolla on valtuudet ottaa se käyttöön luottamusasemaan
perustuvien sopimusten perusteella, joissa vahvistetaan rahoitusvälineen
täytäntöönpanoa koskevat yksityiskohtaiset säännöt ja vaatimukset sekä kunkin
osapuolen velvoitteet. Rahoitusvälineen on oltava varainhoitoasetuksessa ja
soveltamissäännöt korvaavassa delegoidussa säädöksessä säädettyjen
rahoitusvälineitä koskevien säännösten mukainen. Asetuksen (EY, Euratom) N:o
1605/2002 18 artiklan 2 kohdan mukaisesti takausten aiheuttamat tulot ja maksut
olisi sidottava rahoitusvälineeseen. Tämä rahoitusväline, mukaan luettuina
markkinatarpeet ja käyttöaste, on 15 artiklan 2 kohdassa tarkoitetun
seurannan ja arvioinnin kohteena.
4.           Katsotaan, että sellaisilla
julkisilla elimillä, kouluilla, korkeakouluilla sekä koulutus-, nuoriso- ja
urheilualojen organisaatioilla, jotka ovat kahden viimeksi kuluneen vuoden
aikana saaneet yli 50 prosenttia vuosituloistaan julkisista lähteistä, on
riittävät taloudelliset, ammatilliset ja hallinnolliset valmiudet tämän
ohjelman mukaisten toimien toteuttamiseksi. Niiltä ei saa vaatia muita
asiakirjoja tämän osoittamiseksi. 
5.           Oppimiseen liittyvään
liikkuvuuteen tarkoitetut henkilöille myönnettävät avustukset vapautetaan
veroista ja sosiaalimaksuista. Samaa poikkeusta sovelletaan välittäjätahoihin,
jotka myöntävät tällaista rahoitustukea kyseisille henkilöille.
6.           Varainhoitoasetuksen
127 artiklan 1 kohdassa tarkoitettua määrää ei sovelleta
rahoitustukeen, joka myönnetään henkilölle oppimiseen liittyvään liikkuvuuteen.
V LUKU
Tuloksellisuus, tulokset ja levitys
15 artikla
Tuloksellisuuden
ja tulosten seuranta ja arviointi
1.           Komissio seuraa ja arvioi
yhteistyössä jäsenvaltioiden kanssa säännöllisesti ohjelman tuloksellisuutta ja
tuloksia sen tavoitteisiin nähden ja etenkin seuraavien osalta:
(a)          
3 artiklassa tarkoitettu eurooppalainen
lisäarvo;
(b)         
varojen jakautuminen pääkoulutussektoreihin nähden,
jotta rahoituksen jakautumisella varmistetaan, että ohjelman loppuun mennessä
saadaan aikaan huomattavia järjestelmään kohdistuvia vaikutuksia.
2.           Jatkuvan seurannan lisäksi
komissio laatii viimeistään vuoden 2017 loppuun mennessä ohjelman uusimista,
muuttamista tai keskeyttämistä koskevan päätöksen tekemistä varten
arviointikertomuksen, jossa arvioidaan ohjelman tavoitteiden saavuttamista, sen
tehokkuutta ja siitä saatavaa eurooppalaista lisäarvoa. Arvioinnissa on
käsiteltävä yksinkertaistamisen laajuutta, sisäistä ja ulkoista
johdonmukaisuutta, kaikkien tavoitteiden jatkuvaa merkityksellisyyttä sekä
sitä, miten toimenpiteillä on edistetty unionin painopisteiden eli älykkään,
kestävän ja osallistavan kasvun toteutumista. Siinä on otettava huomioon
edellisten ohjelmien (elinikäisen oppimisen ohjelman, nuorisotoimintaohjelman,
Erasmus Mundus ‑ohjelman ja kansainvälisten korkeakoulutusohjelmien)
pitkän aikavälin vaikutuksia koskevan arvioinnin tulokset. 
3.           Jäsenvaltioiden on
toimitettava komissiolle ohjelman täytäntöönpanoa koskevat kertomukset
viimeistään 31 päivänä maaliskuuta 2017 sekä ohjelman vaikutuksia koskevat
kertomukset viimeistään 30 päivänä kesäkuuta 2019, sanotun kuitenkaan
rajoittamatta VII luvussa vahvistettuja vaatimuksia ja 22 artiklassa
tarkoitettujen kansallisten toimistojen velvollisuuksia.
16 artikla
Viestintä ja
tiedon levittäminen
1.           Komission on yhteistyössä
jäsenvaltioiden kanssa varmistettava ohjelmasta tuettavista toimista
tiedottaminen, niitä koskeva julkisuus ja jatkotoimet sekä aiempien elinikäisen
oppimisen ohjelman, Erasmus Mundus ‑ohjelman ja
nuorisotoimintaohjelman tulosten levittäminen.
2.           Ohjelmasta 6, 10 ja
12 artiklassa tarkoitettujen toimien ja toimintojen kautta tukea saavien
hankkeiden edunsaajien on huolehdittava saatuja tuloksia ja vaikutuksia
koskevasta viestinnästä ja tiedon levittämisestä.
3.           Jäljempänä 22 artiklassa
tarkoitettujen kansallisten toimistojen on kehitettävä johdonmukainen strategia,
jotta niiden hallinnoimien ohjelman toimien yhteydessä tuettujen toimintojen
tuloksia levitetään ja hyödynnetään tehokkaasti, ja avustettava komissiota
ohjelmaa ja sen tuloksia koskevassa yleisessä tiedottamisessa.
4.           Ohjelman piiriin kuuluvilla
keskeisillä koulutussektoreilla toimivien julkisten ja yksityisten elinten on
käytettävä Erasmus-brändinimeä ohjelmaan liittyvässä viestinnässä ja tiedon
levittämisessä; brändinimi on yhdistettävä pääkoulutussektoreihin seuraavasti:
–              
”Erasmus-korkeakoulutus” kaikentyyppisen
korkea-asteen koulutuksen yhteydessä Euroopassa ja kansainvälisellä tasolla
–              
”Erasmus-ammattikoulutus” ammatillisen koulutuksen
ja aikuiskoulutuksen yhteydessä 
–              
”Erasmus-koulut” kouluopetuksen yhteydessä 
–              
”Erasmus-nuorisotoiminta” nuorten epävirallisen
oppimisen yhteydessä.
5.           Viestintätoimilla olisi
lisäksi edistettävä unionin poliittisten prioriteettien viestintää, sikäli kuin
ne liittyvät tämän asetuksen yleistavoitteisiin.
VI LUKU
Ohjelmaan osallistuminen
17 artikla
Mahdollisuus
osallistua ohjelmaan
1.           Tätä ohjelmaa koskevia
hakemuksia voivat esittää julkiset ja yksityiset elimet, jotka toimivat
yleissivistävän tai ammatillisen koulutuksen, nuorisotoiminnan tai
ruohonjuuritason urheilutoiminnan alalla. 
2.           Komission ja jäsenvaltioiden
on ohjelman täytäntöönpanon yhteydessä varmistettava erityisesti, että
koulutuksellisten, sosiaalisten, sukupuoleen liittyvien, fyysisten,
psykologisten, maantieteellisten, taloudellisten ja kulttuuristen syiden vuoksi
vaikeuksia kokevien ihmisten osallistumista ohjelmaan helpotetaan. 
18 artikla
Osallistuvat
maat 
1.           Ohjelmaan voivat osallistua
seuraavat maat, jäljempänä ’osallistujamaat’:
(a)         
jäsenvaltiot;
(b)         
liittyvät maat, ehdokasmaat ja mahdolliset
ehdokasmaat, joita varten on laadittu liittymistä valisteleva strategia, niiden
osallistumista unionin ohjelmiin koskevien yleisten periaatteiden ja ehtojen
mukaisesti, joista on säädetty asianomaisissa puitesopimuksissa,
assosiaationeuvoston päätöksissä tai vastaavissa sopimuksissa;
(c)         
ETA-sopimukseen kuuluvat EFTA-maat ETA-sopimuksen
määräysten mukaisesti;
(d)         
Sveitsin valaliitto edellyttäen, että tämän maan
kanssa tehdään sen osallistumista koskeva kahdenvälinen sopimus. 
2.           Edellä 1 kohdassa
lueteltuihin osallistujamaihin sovelletaan kaikkia niitä velvoitteita ja
kyseisten maiden on suoritettava kaikki ne tehtävät, jotka tässä asetuksessa on
vahvistettu jäsenvaltioiden osalta.
3.           Ohjelmasta tuetaan
yhteistyötä kolmansissa, etenkin naapurimaissa maissa olevien kumppanien kanssa
6 ja 10 artiklassa tarkoitettujen toimien ja toimintojen osalta. 
VII LUKU
Hallinnointi- ja tarkastusjärjestelmä
19 artikla
Täydentävyys 
Komissio varmistaa
yhteistyössä jäsenvaltioiden kanssa ohjelman yleisen johdonmukaisuuden ja
keskinäisen täydentävyyden seuraavien kanssa:
(a)         
asiaankuuluvat unionin politiikat, etenkin
kulttuurin ja median, työllisyyden, terveyden, tutkimuksen ja innovoinnin,
yritystoiminnan, oikeusasioiden, kuluttaja-asioiden, kehitysyhteistyön ja
koheesiopolitiikan aloilla;
(b)         
muut asiaankuuluvat unionin rahoituslähteet
koulutus- ja nuorisopolitiikan alalla, etenkin Euroopan sosiaalirahasto ja muut
työllisyyteen ja sosiaaliseen osallisuuteen liittyvät rahoitusvälineet,
Euroopan aluekehitysrahasto, tutkimuksen ja innovoinnin ohjelmat sekä
rahoitusvälineet, jotka liittyvät oikeusasioihin ja kansalaisuuteen,
terveyteen, ulkoisen yhteistyön ohjelmiin ja liittymistä valmisteleviin
välineisiin.
20 artikla
Täytäntöönpanoelimet
Ohjelman täytäntöönpanosta huolehtivat
seuraavat elimet:
(a)                   
komissio unionin tasolla;
(b)                   
kansalliset toimistot kansallisella tasolla 18 artiklan
1 kohdassa tarkoitetuissa osallistujamaissa.
21 artikla
Kansallinen
viranomainen 
1.           Jokaisen jäsenvaltion on
yhden kuukauden kuluessa tämän asetuksen voimaantulosta ilmoitettava
komissiolle pysyvän edustustonsa välittämässä virallisessa ilmoituksessa se
taho tai ne tahot, joilla on lainmukainen valtuutus toimia niiden puolesta
”kansallisena viranomaisena” tätä asetusta sovellettaessa. Jos kansallinen
viranomainen korvataan toisella ohjelmakauden aikana, jäsenvaltion on
ilmoitettava asiasta komissiolle viipymättä noudattaen samaa menettelyä.
2.           Jäsenvaltioiden on
toteutettava kaikki asianmukaiset toimenpiteet poistaakseen ohjelman
moitteetonta toimintaa haittaavat oikeudelliset ja hallinnolliset esteet, myös
oleskelulupien käsittelyyn liittyvät esteet.
3.           Kansallisen viranomaisen on
kolmen kuukauden kuluessa tämän asetuksen voimaantulosta nimettävä yksi
koordinointielin, jäljempänä ’kansallinen toimisto’. Kansallisen viranomaisen
on toimitettava komissiolle asianmukainen vaatimustenmukaisuuden ennakkoarviointi
sen osalta, että kansallinen toimisto noudattaa asetuksen (EU) N:o XX/2012
55 artiklan 1 kohdan b alakohdan vi alakohdan ja
57 artiklan 1, 2 ja 3 kohdan sekä siihen liittyvän delegoidun
asetuksen N:o XX/2012 X artiklan säännöksiä sekä kansallisten toimistojen
sisäistä valvontaa koskevia unionin vaatimuksia sekä sääntöjä, jotka koskevat
ohjelman varojen hallinnointia avustuksia myönnettäessä.
4.           Kansallisen viranomaisen on
nimettävä 24 artiklassa tarkoitettu riippumaton tarkastuselin.
5.           Kansallisen viranomaisen on
seurattava ja valvottava ohjelman hallinnointia kansallisella tasolla. Sen on
tiedotettava komissiolle ja kuultava komissiota ennakolta sellaisista
päätöksistä, joilla voi olla vaikutusta ohjelman hallinnointiin, etenkin jos ne
koskevat kansallista toimistoa.
6.           Kansallisen viranomaisen
laatiman vaatimustenmukaisuuden ennakkoarvioinnin on perustuttava sen omaan
valvontaan ja tarkastuksiin ja/tai 24 artiklassa tarkoitetun
riippumattoman tarkastuselimen suorittamaan valvontaan ja tarkastuksiin.
7.           Jos ohjelmaa varten nimetty
kansallinen toimisto on sama kuin edeltävää elinikäisen oppimisen ohjelmaa tai
nuorisotoimintaohjelmaa varten nimetty kansallinen toimisto,
vaatimustenmukaisuuden ennakkoarviointia varten suoritettava valvonta ja tarkastukset
voidaan rajata uusiin juuri tätä ohjelmaa koskeviin vaatimuksiin.
8.           Jos komissio hylkää nimetyn
kansallisen toimiston vaatimustenmukaisuuden ennakkoarvioinnin perusteella,
kansallisen viranomaisen on varmistettava, että toteutetaan tarvittavat korjaavat
toimet, jotta kansalliseksi toimistoksi nimetty elin täyttäisi komission
vahvistamat vähimmäisvaatimukset, tai nimettävä kansalliseksi toimistoksi jokin
toinen elin.
9.           Kansallisen viranomaisen on
annettava riittävä osarahoitus kansallisen toimiston toimintaa varten sen
varmistamiseksi, että ohjelman hallinnoinnissa noudatetaan sovellettavia
unionin sääntöjä.
10.         Kansallisen viranomaisen on
tiedotettava komissiolle vuosittain 30 päivään lokakuuta mennessä ohjelmaa
koskevista seuranta- ja valvontatoimistaan perustuen kansallisen toimiston
vuotuiseen hallinnolliseen vahvistuslausumaan, riippumattoman tarkastuselimen
siitä antamaan tarkastuslausuntoon ja kansallisen toimiston
vaatimustenmukaisuutta ja tuloksellisuutta koskevaan komission analyysiin. 
11.         Kansallisen viranomaisen on
kannettava vastuu niiden unionin varojen moitteettomasta hallinnoinnista, jotka
komissio siirtää kansalliselle toimistolle ohjelman puitteissa myönnettävää
tukea varten. 
12.         Jos kansallisen toimiston
todetaan syyllistyneen sääntöjenvastaisuuteen, laiminlyöntiin tai petokseen tai
jos kansallisen toimiston toiminnassa havaitaan vakavia puutteita tai se ei ole
tavoitteiden mukaista ja tämä voi johtaa siihen, että komissiolla on saatavia
kansalliselta toimistolta, kansallinen viranomainen on komissioon nähden
vastuussa varoista, joita ei saada takaisin. 
13.         Edellä olevassa
12 kohdassa tarkoitetuissa tapauksissa kansallinen viranomainen voi
peruuttaa kansallisen toimiston nimityksen joko omasta aloitteestaan tai
komission pyynnöstä. Jos kansallinen viranomainen haluaa peruuttaa kansallisen
toimiston nimityksen muun perustellun syyn vuoksi, sen on ilmoitettava
komissiolle peruutuksesta viimeistään kuusi kuukautta ennen kansallisen
toimiston toimeksiannon suunniteltua päättymispäivää. Tällaisessa tapauksessa
kansallisen viranomaisen ja komission on sovittava virallisesti erityisistä
siirtymätoimenpiteistä ja niiden aikataulusta. 
14.         Jos kansallisen toimiston
nimitys peruutetaan, kansallisen viranomaisen on toteutettava tarvittavat toimet
kyseisen kansallisen toimiston haltuun annettujen unionin varojen valvomiseksi
ja varmistettava näiden varojen sekä kaikkien ohjelman hallinnoinnissa
tarvittavien asiakirjojen ja hallinnointivälineiden esteetön siirtyminen
uudelle kansalliselle toimistolle. Kansallisen viranomaisen on annettava
kansalliselle toimistolle, jonka nimitys on peruutettu, tarvittava
rahoitustuki, jotta tämä voi jatkaa sopimusvelvoitteidensa täyttämistä ohjelman
edunsaajiin ja komissioon nähden siihen saakka, kunnes nämä velvoitteet
siirtyvät uudelle kansalliselle toimistolle.
22 artikla
Kansallinen
toimisto
1.           Kansallisen
toimiston on täytettävä seuraavat vaatimukset:
(a)         
Se on oltava oikeushenkilö tai osa yhteisöä, joka
on oikeushenkilö, ja sen on kuuluttava kyseisen jäsenvaltion lainsäädännön
soveltamisalaan. Kansalliseksi toimistoksi ei voida nimetä ministeriötä;
(b)         
Sillä on oltava riittävät hallinnolliset valmiudet,
henkilöstö ja infrastruktuuri tehtäviensä suorittamiseen tyydyttävällä tavalla,
jotta varmistetaan ohjelman tehokas ja tuloksellinen hallinnointi ja unionin
varojen moitteeton varainhoito;
(c)         
Sillä on oltava toiminnalliset ja oikeudelliset
valmiudet soveltaa hallinnollisia sääntöjä, sopimusehtoja ja varainhoitoa
koskevia sääntöjä, jotka on vahvistettu unionin tasolla;
(d)         
Sen on annettava riittävät, mielellään viranomaisen
antamat rahoitusvakuudet, jotka vastaavat sen hallinnoitavaksi annettavien
unionin varojen tasoa;
(e)         
Se on nimettävä ohjelman keston ajaksi. 
2.           Kansallinen toimiston on
vastattava tietyistä kansallisella tasolla hallinnoitavista ohjelman toimista
asetuksen (EU) N:o XXX/2012 [tuleva varainhoitoasetus] 55 artiklan
1 kohdan b alakohdan vi alakohdan sekä sen delegoidun asetuksen
N:o XXX/2012 [tulevat soveltamissäännöt] X artiklan mukaisesti. Nämä
toimet ovat seuraavat: 
(a)         
kaikki ohjelman avaintoimeen ”Oppimiseen liittyvä
henkilöiden liikkuvuus” sisältyvät toimet lukuun ottamatta liikkuvuutta, joka
järjestetään yhteistutkintojen, kaksoistutkintojen tai usean tutkinnon
yhdistelmän pohjalta, sekä unionin lainantakausjärjestelmää;
(b)         
ohjelman avaintoimeen ”Innovointia ja hyvien
käytänteiden vaihtoa edistävä yhteistyö” sisältyvä ”Strategiset kumppanuudet”
-toimi;
(c)         
ruohonjuuritason toimien hallinnointi avaintoimen
”Politiikan uudistamisen tuki” yhteydessä. 
3.           Kansallisen toimiston on
vastattava hallinnoinnista 2 kohdassa tarkoitettujen ohjelman toimien
hankesyklin kaikkien vaiheiden osalta; poikkeuksena voivat mahdollisesti olla
samassa kohdassa tarkoitettujen strategisten kumppanuuksien valinta- ja
myöntämispäätökset. 
4.           Kansallisen toimiston on
myönnettävä tuki edunsaajille joko tukisopimuksen tai tukipäätöksen muodossa
sen mukaan, miten komissio on tarkentanut kyseisen ohjelmatoimen osalta.
5.           Kansallisen toimiston on
raportoitava komissiolle ja kansalliselle viranomaiselleen vuosittain
varainhoitoasetuksen (EU) N:o XX/2012 57 artiklan 5 kohdan
mukaisesti. Kansallisen toimiston on vastattava niiden huomioiden
täytäntöönpanosta, joita komissio antaa analysoituaan kansallisen toimiston
vuotuisen hallinnollisen vahvistuslausuman ja riippumattoman tarkastuselimen
siitä antaman tarkastuslausunnon. 
6.           Kansallinen
toimisto ei saa siirtää sille annettuja ohjelmaan tai talousarvion
toteuttamiseen liittyviä tehtäviä kolmannelle osapuolelle ilman kansallisen
viranomaisen ja komission ennakkoon antamaa kirjallista lupaa. Kansallisen
toimiston on oltava yksin vastuussa kolmannelle osapuolelle siirretyistä
tehtävistä. 
7.           Jos
kansallisen toimiston nimitys peruutetaan, kyseinen kansallinen toimisto on
oikeudellisesti vastuussa sopimusvelvoitteidensa täyttämisestä ohjelman
edunsaajiin ja komissioon nähden siihen saakka, kunnes nämä velvoitteet
siirtyvät uudelle kansalliselle toimistolle. 
8.           Kansallisen
toimiston on vastattava aiempia elinikäisen oppimisen ohjelmaa ja
nuorisotoimintaohjelmaa (2007–2013) koskevien, ohjelman alkaessa vielä avoinna
olevien rahoitussopimusten hallinnoinnista ja päättämisestä. 
23 artikla
Euroopan
komissio 
1.           Komissio
hyväksyy, hyväksyy ehdollisesti tai hylkää kansallisen toimiston nimityksen
kahden kuukauden kuluessa kansallisen viranomaisen laatiman 21 artiklan
3 kohdassa tarkoitetun vaatimustenmukaisuuden ennakkoarvioinnin
vastaanottamisesta. Komissio ryhtyy sopimussuhteeseen kansallisen toimiston
kanssa vasta sitten, kun vaatimustenmukaisuuden ennakkoarviointi on hyväksytty.
Jos hyväksyntä on ehdollinen, komissio saattaa soveltaa kansallisen toimiston
kanssa solmimaansa sopimussuhteeseen oikeasuhteisia varotoimenpiteitä. 
2.           Komissio
virallistaa aiempia elinikäisen oppimisen ohjelmaa ja nuorisotoimintaohjelmaa
(2007–2013) koskeviin, ohjelman alkaessa vielä avoinna oleviin
rahoitussopimuksiin liittyvät oikeudelliset velvollisuudet hyväksyessään
ohjelmaa varten nimetyn kansallisen toimiston vaatimustenmukaisuuden
ennakkoarvioinnin.
3.           Komission
ja kansallisen toimiston välistä sopimussuhdetta määrittävässä asiakirjassa
(a)          
on vahvistettava kansallisten toimistojen sisäistä
valvontaa koskevat vaatimukset ja tukea varten kansallisille toimistoille
siirrettävien unionin varojen hallinnointia koskevat säännöt; 
(b)         
on esitettävä kansallisen toimiston työohjelma,
joka sisältää kansallisen toimiston hallinnointitehtävät, johon myönnetään
EU-tukea;
(c)         
on tarkennettava kansalliseen toimistoon
sovellettavat raportointivaatimukset.
4.           Komissio
antaa kansallisen toimiston käyttöön vuosittain seuraavat ohjelman varat:
(a)         
varat tukien myöntämiseksi ohjelman toimiin, joiden
hallinnointi on annettu kansallisen toimiston tehtäväksi kyseisessä
jäsenvaltiossa;
(b)         
rahoitustuki kansallisen toimiston suorittamiin
ohjelman hallinnointitehtäviin. Tuki annetaan kiinteämääräisenä osuutena
kansallisen toimiston toimintakustannuksista. Se määritellään kansallisen
toimiston hallinnoitavaksi annettujen, tukien myöntämiseen tarkoitettujen
unionin varojen määrän perusteella.
5.           Komissio vahvistaa kansallisen toimiston työohjelmaa
koskevat vaatimukset. Komissio antaa ohjelman varat kansallisen toimiston
käyttöön vasta sen jälkeen, kun se on hyväksynyt kyseisen kansallisen toimiston
työohjelman. 
6.           Komissio tarkistaa kansallisen hallinnointi- ja
valvontajärjestelmän kansallisiin toimistoihin sovellettavien 21 artiklan
3 kohdassa tarkoitettujen vaatimustenmukaisuutta koskevien säännösten
perusteella, etenkin kansallisen viranomaisen laatiman vaatimustenmukaisuuden
ennakkoarvioinnin, kansallisen toimiston vuotuisen hallinnollisen
vahvistuslausuman ja riippumattoman tarkastuselimen siitä antaman
tarkastuslausunnon perusteella ottaen asianmukaisesti huomioon kansallisen
viranomaisen vuosittain toimittamat tiedot ohjelmaan liittyvistä seuranta- ja
valvontatoimistaan. 
7.           Arvioituaan vuotuisen hallinnollisen vahvistuslausuman ja
riippumattoman tarkastuselimen siitä antaman tarkastuslausunnon komissio antaa
lausunnon ja sitä koskevat huomautukset kansalliselle toimistolle ja
kansalliselle viranomaiselle. 
8.           Jos komissio ei voi hyväksyä kansallisen toimiston
hallinnollista vahvistuslausumaa tai riippumattoman tarkastuselimen siitä
antamaa tarkastuslausuntoa taikka jos kansallinen toimisto ei pane
tyydyttävällä tavalla täytäntöön komission huomautuksia, komissio voi toteuttaa
varotoimenpiteitä ja korjaavia toimenpiteitä, jotka ovat tarpeen unionin
taloudellisten etujen suojaamiseksi varainhoitoasetuksen (EU) N:o XX/2012
57 artiklan 4 kohdan mukaisesti.
9.           Komissio järjestää säännöllisesti kokouksia kansallisten
toimistojen verkoston kanssa varmistaakseen, että ohjelma pannaan täytäntöön
johdonmukaisella tavalla kaikissa osallistujamaissa. 
10.         Komissio voi pyytää kansallisia viranomaisia nimeämään
laitoksia tai organisaatioita tai laitos- ja organisaatiotyyppejä, joiden
voidaan katsoa olevan osallistumiskelpoisia tiettyihin ohjelman toimiin omilla
alueillaan. 
24 artikla
Tarkastuselin
1.           Riippumattoman
tarkastuselimen on annettava tarkastuslausunto varainhoitoasetuksen (EU) N:o
XX/2012 57 artiklan 5 kohdan d ja e alakohdassa tarkoitetusta
vuotuisesta hallinnollisesta vahvistuslausumasta. 
2.           Riippumattoman
tarkastuselimen on täytettävä seuraavat vaatimukset:
(a)         
Sillä on oltava tarvittava ammatillinen pätevyys
julkisen sektorin tarkastusten suorittamiseksi;
(b)         
Sen on varmistettava, että tarkastustoimissa
otetaan huomioon kansainvälisesti hyväksytyt tarkastusstandardit;
(c)         
Sillä ei saa olla eturistiriitatilannetta siihen
oikeudelliseen yksikköön nähden, johon kansallinen toimisto kuuluu. Se on
oltava toiminnallisesti riippumaton oikeudellisesta yksiköstä, johon
kansallinen toimisto kuuluu, eikä se saa suorittaa muuta kyseiseen
oikeudelliseen yksikköön kohdistuvaa tai sitä varten suoritettavaa valvontaa
tai tarkastuksia. 
3.           Riippumattoman
tarkastuselimen on annettava komissiolle ja sen edustajille sekä
tilintarkastustuomioistuimelle mahdollisuus tutustua kaikkiin asiakirjoihin ja
raportteihin, jotka ovat sen antaman, kansallisen toimiston vuotuista
hallinnollista vahvistuslausumaa koskevan tarkastuslausunnon perustana.
VIII LUKU
Valvontajärjestelmä
25 artikla
Valvontajärjestelmän
periaatteet
1.           Komissio varmistaa
asianmukaisin toimenpitein, että tämän asetuksen mukaisesti rahoitettavia
toimia toteutettaessa Euroopan unionin taloudellisia etuja suojataan petoksia,
lahjontaa ja muuta laitonta toimintaa ehkäisevillä toimenpiteillä, tehokkailla
tarkastuksilla ja, jos sääntöjenvastaisuuksia havaitaan, perimällä
aiheettomasti maksetut määrät takaisin sekä soveltuvin osin käyttämällä
tehokkaita, oikeasuhteisia ja ennalta ehkäiseviä seuraamuksia.
2.           Komissio vastaa kansallisen
toimiston hallinnoimiin ohjelman toimiin kohdistuvasta valvontatoiminnasta. Se
vahvistaa vähimmäisvaatimukset kansallisen toimiston ja riippumattoman
tarkastuselimen suorittamalle valvonnalle. 
3.           Kansallisen toimiston on
vastattava 22 artiklan 2 kohdassa tarkoitettujen ohjelman toimien
edunsaajien perustason valvonnasta. Valvonnan on annettava kohtuulliset takeet
siitä, että myönnetyt avustukset käytetään tarkoitetulla tavalla ja
sovellettavien unionin sääntöjen mukaisesti. 
4.           Komissio varmistaa
kansallisille toimistoille siirrettyjen ohjelman varojen osalta, että sen
suorittama valvonta sovitetaan asianmukaisella tavalla yhteen kansallisten
viranomaisten ja kansallisten toimistojen suorittaman valvonnan kanssa yhden
tarkastuksen periaatteen ja riskiperustaisen analyysin perusteella. Tätä
säännöstä ei sovelleta OLAF:n tutkimuksiin.
26 artikla
Euroopan
unionin taloudellisten etujen suojaaminen
1.           Komissiolla ja sen
edustajilla sekä tilintarkastustuomioistuimella on valtuudet toimittaa kaikkien
unionilta rahoitusta saaneiden avustuksensaajien, toimeksisaajien,
alihankkijoiden ja kolmansien osapuolten osalta asiakirjoihin perustuvia ja
paikalla suoritettavia tarkastuksia. Ne voivat suorittaa myös kansallisiin
toimistoihin kohdistuvia tarkastuksia ja valvontaa.
2.           Euroopan
petostentorjuntavirasto, jäljempänä ’OLAF’, voi asetuksessa (Euratom, EY) N:o
2185/96 säädettyjen menettelyjen mukaisesti tehdä niihin talouden toimijoihin
kohdistuvia paikalla suoritettavia todentamisia ja tarkastuksia, joille on
suoraan tai välillisesti myönnetty asianomaista rahoitusta, selvittääkseen,
onko avustussopimukseen tai -päätökseen taikka Euroopan unionin rahoitusta
koskevaan sopimukseen liittynyt unionin taloudellisia etuja vahingoittavia
petoksia, lahjontaa tai muuta laitonta toimintaa. 
3.           Kolmansien maiden ja
kansainvälisten järjestöjen kanssa tehdyissä yhteistyösopimuksissa sekä tämän
asetuksen täytäntöönpanosta seurauksena olevissa avustussopimuksissa ja
-päätöksissä sekä sopimuksissa on nimenomaisesti annettava komissiolle,
tilintarkastustuomioistuimelle ja OLAF:lle oikeus tehdä edellä tarkoitettuja
tarkastuksia sekä edellä tarkoitettuja paikalla suoritettavia todentamisia ja
tarkastuksia, sanotun kuitenkaan rajoittamatta 1 ja 2 kohdan soveltamista.
IX LUKU
Toimivallan siirto ja
täytäntöönpanosäännökset
27 artikla
Toimivallan
siirto komissiolle
Siirretään komissiolle valta antaa
28 artiklan mukaisesti delegoituja säädöksiä, jotka koskevat
tuloskriteereitä koskevan 13 artiklan 7 kohdan muuttamista ja
kansallisten toimistojen hallinnoimiin toimiin sovellettavia säännöksiä
koskevan 22 artiklan 2 kohdan muuttamista.
28 artikla
Siirretyn
säädösvallan käyttäminen
1.           Siirretään komissiolle valta
antaa delegoituja säädöksiä tässä artiklassa säädetyin edellytyksin. 
2.           Edellä 27 artiklassa
tarkoitettu valta antaa delegoituja säädöksiä siirretään komissiolle seitsemän
vuoden ajaksi tämän asetuksen voimaantulopäivästä ja ohjelman keston ajaksi.
3.           Euroopan parlamentti tai
neuvosto voi milloin tahansa peruuttaa 27 artiklassa tarkoitetun säädösvallan
siirron. Peruuttamispäätöksellä lopetetaan tuossa päätöksessä mainittu
säädösvallan siirto. Päätös tulee voimaan sitä päivää seuraavana päivänä, jona
se julkaistaan Euroopan unionin virallisessa lehdessä, tai jonakin myöhempänä,
päätöksessä mainittuna päivänä. Päätös ei vaikuta jo voimassa olevien
delegoitujen säädösten pätevyyteen. 
4.           Heti kun komissio on antanut
delegoidun säädöksen, komissio antaa sen tiedoksi yhtäaikaisesti Euroopan
parlamentille ja neuvostolle. 
5.           Edellä olevan 27 artiklan
nojalla annettu delegoitu säädös tulee voimaan ainoastaan, jos Euroopan
parlamentti tai neuvosto ei ole kahden kuukauden kuluessa siitä, kun
asianomainen säädös on annettu tiedoksi Euroopan parlamentille ja neuvostolle,
ilmaissut vastustavansa sitä tai jos sekä Euroopan parlamentti että neuvosto
ovat ennen mainitun määräajan päättymistä ilmoittaneet komissiolle, että ne
eivät vastusta säädöstä. Euroopan parlamentin tai neuvoston aloitteesta tätä
määräaikaa jatketaan kahdella kuukaudella. 
29 artikla
Ohjelman
täytäntöönpano
Komissio hyväksyy ohjelman täytäntöönpanoa
varten vuotuiset toimintaohjelmat täytäntöönpanosäädöksillä 30 artiklan 2
kohdassa tarkoitettua tarkastelumenettelyä noudattaen. Niissä vahvistetaan
tavoitteet, odotettavat tulokset, täytäntöönpanomenetelmä sekä rahoituksen
kokonaismäärä. Niissä on oltava myös kuvaus rahoitettavista toimista, maininta
kullekin toimelle osoitetun rahoituksen määrästä, rahoituksen jakautuminen
jäsenvaltioiden kesken kansallisen toimiston kautta hallinnoitaville toimille
sekä toimenpiteiden täytäntöönpanon alustava aikataulu. Niissä on mainittava
avustusten osalta prioriteetit, keskeiset arviointiperusteet ja
yhteisrahoituksen enimmäismäärä.
30 artikla
Komiteamenettely

1.           Komissiota avustaa komitea.
Tämä komitea on asetuksessa (EU) N:o 182/2011 tarkoitettu komitea.
2.           Kun tähän kohtaan viitataan,
sovelletaan asetuksen (EU) N:o 182/2011 5 artiklaa.
X LUKU
Loppusäännökset
31 artikla
Kumoaminen ja
siirtymäsäännökset
1.           Kumotaan elinikäisen
oppimisen toimintaohjelman perustamisesta tehty päätös N:o 1720/2006/EY,
nuorisotoimintaohjelman (Youth in Action) perustamisesta tehty päätös N:o
1719/2006/EY ja Erasmus Mundus -toimintaohjelman perustamisesta tehty
päätös N:o 1298/2008/EY 1 päivästä tammikuuta 2014. 
2.           Päätöksen N:o 1720/2006/EY,
päätöksen N:o 1719/2006/EY ja päätöksen N:o 1298/2008/EY perusteella
31 päivänä joulukuuta 2013 tai sitä ennen käynnistettyjä toimia on
tarvittaessa hallinnoitava tämän asetuksen säännösten mukaisesti. 
3.           Jäsenvaltioiden on varmistettava
kansallisella tasolla esteetön siirtyminen elinikäisen oppimisen, nuorison ja
kansainvälisen korkeakoulutusyhteistyön alojen aiempien ohjelmien yhteydessä
toteutettujen toimien ja tämän ohjelman toimien välillä.
32 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Sitä sovelletaan 1 päivästä tammikuuta 2014.
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemis                                                         Puheenjohtaja
LIITE 
SÄÄDÖSEHDOTUKSEEN LIITTYVÄ RAHOITUSSELVITYS
[liitettävä
kaikkiin lainsäädäntövallan käyttäjälle toimitettaviin ehdotuksiin ja
aloitteisiin
(varainhoitoasetuksen
28 artikla ja soveltamissääntöjen 22 artikla)]
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne 
              1.4.    Tavoitteet

              1.5.    Ehdotuksen/aloitteen
perustelut 
              1.6.    Toiminnan
ja sen rahoitusvaikutusten kesto 
              1.7.    Hallinnointitapa
(hallinnointitavat) 
2.           HALLINNOINTI 
              2.1.    Seuranta-
ja raportointisäännöt 
              2.2.    Hallinnointi-
ja valvontajärjestelmä 
              2.3.    Toimenpiteet
petosten ja sääntöjenvastaisuuksien ehkäisemiseksi 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat 
              3.2.    Arvioidut
vaikutukset menoihin 
              3.2.1. Yhteenveto arvioiduista vaikutuksista menoihin

              3.2.2. Arvioidut
vaikutukset toimintamäärärahoihin 
              3.2.3. Arvioidut
vaikutukset hallintomäärärahoihin
              3.2.4. Yhteensopivuus
nykyisen monivuotisen rahoituskehyksen kanssa
              3.2.5. Ulkopuolisten
tahojen osallistuminen rahoitukseen 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
1.1.        Ehdotuksen/aloitteen nimi 
Ehdotus: EUROOPAN PARLAMENTIN JA NEUVOSTON ASETUS unionin koulutus-,
nuoriso- ja urheiluohjelman ”Yhteinen Erasmus” perustamisesta
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[31] 
Otsake
15 Koulutus ja kulttuuri
1.3.        Ehdotuksen/aloitteen luonne 
x Ehdotus/aloite liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[32].

¨ Ehdotus/aloite
liittyy käynnissä olevan toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
Eurooppa
2020 -strategia
Painopiste:
älykäs ja osallistava kasvu, yhtenäinen koulutus-, nuoriso- ja urheiluohjelma
Kohteet:
koulutus ja taidot
Lippulaivahankkeet:
Uuden osaamisen ja työllisyyden ohjelma, Nuoret liikkeellä
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
ERITYISTAVOITE
nro 1
Parannetaan
avaintaitojen ja taitojen tasoa ja etenkin niiden tarkoituksenmukaisuutta
työmarkkinoihin ja yhteiskuntaan nähden ja lisätään nuorten osallistumista
demokraattiseen toimintaan lisäämällä nuorten, oppijoiden, henkilöstön ja
nuorisotyöntekijöiden mahdollisuuksia osallistua oppimiseen liittyvään
liikkuvuuteen ja tehostamalla koulutuksen, nuorison ja työelämän välistä
yhteistyötä.
ERITYISTAVOITE
nro 2
Edistetään
laadun kehittämistä, innovointiin liittyvää huippuosaamista ja
kansainvälistymistä oppilaitoksissa ja nuorisotyössä etenkin lisäämällä
kansainvälistä yhteistyötä koulutuksen järjestäjien tai nuorisojärjestöjen ja
muiden sidosryhmien välillä.
ERITYISTAVOITE
nro 3
Edistetään
elinikäisen oppimisen eurooppalaisen alueen syntymistä, annetaan sysäys
kansallisen tason poliittisille uudistuksille, tuetaan koulutusjärjestelmien
nykyaikaistamista epävirallinen oppiminen mukaan luettuna sekä tuetaan
nuorisoalan eurooppalaista yhteistyötä etenkin tehostamalla poliittista
yhteistyötä, hyödyntämällä paremmin tutkintojen tunnustamista ja avoimuutta
edistäviä välineitä ja levittämällä hyviä käytänteitä.
ERITYISTAVOITE
nro 4
Kehitetään
yleissivistävän ja ammatillisen koulutuksen sekä nuorisotoiminnan
kansainvälistä ulottuvuutta etenkin korkea-asteen koulutuksessa lisäämällä
unionin korkeakoulujen vetovoimaa ja tukemalla unionin ulkoista toimintaa
kehitysyhteistyötavoitteet mukaan luettuina, edistämällä liikkuvuutta ja
yhteistyötä EU:n ja kolmansien maiden korkeakoulujen välillä ja kohdennettua
valmiuksien kehittämistä kolmansissa maissa.
ERITYISTAVOITE
nro 5
Parannetaan
kielten opetusta ja oppimista ja edistetään kielellistä monimuotoisuutta.
ERITYISTAVOITE
nro 6
Edistetään
huippuosaamista Euroopan yhdentymistä käsittelevässä opetus- ja
tutkimustoiminnassa maailmanlaajuisten Jean Monnet -toimintojen kautta.
ERITYISTAVOITE
nro 7
Torjutaan
urheilun alalla esiintyviä rajatylittäviä uhkia, kuten dopingia, väkivaltaa,
rasismia ja suvaitsemattomuutta.
ERITYISTAVOITE
nro 8
Tuetaan
hyviä hallintotapoja urheilun alalla ja urheilijoiden kaksoisuraa.
ERITYISTAVOITE
nro 9
Edistetään
sosiaalista osallisuutta, yhtäläisiä mahdollisuuksia ja terveyttä edistävää
liikuntaa lisäämällä osallistumista urheilutoimintaan.
Toiminto (toiminnot) toimintoperusteisessa johtamis- ja budjetointijärjestelmässä
Ehdotettu
uusi toiminto toimintoperusteisessa johtamis- ja budjetointijärjestelmässä:
15.02
Yleissivistävä ja ammatillinen koulutus, nuoriso ja urheilu
1.4.3.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Yhteinen
Erasmus -ohjelma edistää viralliseen ja epäviralliseen oppimiseen liittyvää
kansainvälistä liikkuvuutta sekä unionin sisällä että laajemmalla alueella ja
tukee siten jäsenvaltioita näiden pyrkimyksissä saada aikaan huomattavia niiden
koulutus- ja nuorisoalan järjestelmiin kohdistuvia systeemisiä vaikutuksia.
Odotettavissa olevat vaikutukset ulottuvat osallistuvia henkilöitä
huomattavasti laajemmalle: nuoret pystyvät hankkimaan uusia taitoja ja
parantamaan työllistettävyyttään; osallistuvien oppilaitosten toiminnasta tulee
tehokkaampaa, avoimempaa ja kansainvälisempää ja niiden yhteydessä kehitetään
laadukkaita työvälineitä, analyyseja ja tutkimuksia. 
Epävirallisen
oppimisen ja nuorisotyön aloilla on odotettavissa, että voimakkaimmat
vaikutukset kohdistuvat henkilöiden koulutukseen ja ammatilliseen kehittymiseen
ja että nuorten osallistuminen yhteiskunnalliseen toimintaan ja
urheilutoimintaan lisääntyy. Ohjelma muovaa myös eurooppalaisen vapaaehtoistyön
kaltaisia poliittisia aloitteita, sillä se edistää nuorten
vapaaehtoistoimintaan liittyvää yhteistyötä.
Ehdotus
lisää myös ehdokasmaiden ja kolmansien maiden mahdollisuuksia solmia
tiiviimpään yhteistyöhön tähtääviä kumppanuuksia ennen kaikkea
liikkuvuustoimien osalta. Tehostunut yhteistyö tukee valmiuksien lisäämistä ja
korkeakoulutuksen nykyaikaistamista kumppanimaissa ja lisää Euroopan
vetovoimaisuutta.
1.4.4.     Tulos- ja
vaikutusindikaattorit 
Selvitys siitä,
millaisin indikaattorein ehdotuksen/aloitteen toteuttamista seurataan
 Indikaattorit || Tietolähteet || Tavoite 
 –                         Korkea-asteen tutkinnon suorittaneet –                         Koulunkäynnin keskeyttäneet     || Eurooppa 2020   ET 2020 -raportit   Eurostat     || Vuoteen 2020 mennessä vähintään 40 prosentilla 30–34-vuotiaista tulisi olla korkea-asteen tutkinto.   Vuoteen 2020 mennessä enintään 10 prosentilla sellaisista 18–24-vuotiaista, jotka eivät ole koulutuksen piirissä, on ainoastaan perusasteen tutkinto.     
 Osallistujat (prosentteina), jotka ovat kohentaneet avaintaitoja ja/tai työllistettävyyteen liittyviä taitoja   || Eurostat Edunsaajan loppuraportti Kyselytutkimukset / Eurobarometri || Vuoteen 2020 mennessä 95 prosenttia osallistujista ilmoittaa kartuttaneensa tai parantaneensa avaintaitojaan ohjelmaan kuuluvaan hankkeeseen osallistuessaan.   
 Nuoret osallistujat (prosentteina), jotka ilmoittavat, että heillä on paremmat valmiudet osallistua yhteiskunnalliseen ja poliittiseen toimintaan   || Edunsaajan loppuraportti Kyselytutkimukset / Eurobarometri || Vuoteen 2020 mennessä 70 prosenttia ohjelmaan osallistuneista nuorista ilmoittaa, että heillä on paremmat valmiudet osallistua yhteiskunnalliseen tai poliittiseen toimintaan ohjelmaan kuuluvaan hankkeeseen osallistumisen tuloksena.   
 Organisaatiot (prosentteina), jotka ovat osallistuneet ohjelmaan ja kehittäneet tai ottaneet käyttöön innovatiivisia menetelmiä || Kyselytutkimukset / Eurobarometri Loppuraportti ||   Vuotuinen lisäys 
 Niiden jäsenvaltioiden lukumäärä, jotka hyödyntävät avoimen koordinointimenetelmän tuloksia kansallisen politiikkansa kehittämisessä   ||     ET 2020 || Vuoteen 2020 mennessä kaikki jäsenvaltiot ottavat koulutusalan avoimen koordinointimenetelmän tulokset tai sen kautta saatavat tiedot huomioon. 
 Liikkuvuus- ja yhteistyötoimiin osallistuvien unionin ulkopuolisten korkeakoulujen lukumäärä   || Loppuraportti   Tietotekninen seurantaväline   Kyselytutkimukset / Eurobarometri   || Vuotuinen lisäys 
 Kielitaitoaan parantaneet osallistujat (prosentteina)     ||     || Vuoteen 2020 mennessä vähintään 80 prosentille ylemmän perusasteen oppilaista opetetaan vähintään kahta vierasta kieltä.   
 Jean Monnet -hankkeiden lukumäärän maailmanlaajuinen lisääntyminen prosentteina   || Loppuraportti Tietotekninen seurantaväline Kyselytutkimukset / Eurobarometri   || Vuotuinen lisäys 
 –                         Osallistujat (prosentteina), jotka käyttävät rajatylittävien hankkeiden tuloksia urheilun alalla esiintyvien uhkien torjuntaan –                         Osallistujat (prosentteina), jotka käyttävät rajatylittävien hankkeiden tuloksia hyvän hallintotavan edistämiseen urheilun alalla ja urheilijoiden kaksoisuran tukemiseen –                         Osallistujat (prosentteina), jotka käyttävät rajatylittävien hankkeiden tuloksia sosiaalisen osallisuuden ja yhtäläisten mahdollisuuksien edistämiseen ja osallistujamäärien kasvattamiseen || Loppuraportti Tietotekninen seurantaväline Kyselytutkimukset / Eurobarometri ||   Vuotuinen lisäys 
1.5.        Ehdotuksen/aloitteen
perustelut 
1.5.1.     Tarpeet, joihin
ehdotuksella/aloitteella vastataan lyhyellä tai pitkällä aikavälillä 
-
Tarjotaan opiskelijoille, nuorille, opettajille, kouluttajille ja
nuorisotyöntekijöille enemmän mahdollisuuksia osallistua oppimiseen liittyvään
liikkuvuuteen.
-
Lisätään kansainvälistä yhteistyötä koulutus- ja nuorisoalan organisaatioiden
välillä innovatiivisten opetusmenetelmien ja hyvien käytänteiden vaihdon
edistämiseksi.
-
Vahvistetaan koulutuksen kansainvälistä ulottuvuutta tehostamalla yhteistyötä
tiettyjen maailman alueiden, etenkin unionin naapureiden kanssa. 
-
Tuetaan politiikan uudistamista jäsenvaltioissa.
-
Tuetaan urheilutoimintaa, jossa paneudutaan dopingin, väkivallan ja rasismin
torjuntaan ja edistetään kansainvälistä toimintaa.
1.5.2.     Unionin osallistumisesta
saatava lisäarvo
Kuten
unionin talousarvion kokonaistarkastelussa korostettiin, unionin talousarviosta
olisi rahoitettava unionin julkisia hyödykkeitä, toimia, joita jäsenvaltiot ja
alueet eivät itse pysty rahoittamaan, ja toimia, joissa unionin rahoituksella
voidaan varmistaa paremmat tulokset. Nykyisten koulutus- ja nuorisoalan
ohjelmien (lähinnä elinikäisen oppimisen ohjelman ja nuorisotoimintaohjelman)
väliarvioinnit ovat osoittaneet, että ohjelman tuoma eurooppalainen lisäarvo
perustuu toteutettujen toimien ja tuotteiden innovatiivisuuteen ja
kansainväliseen luonteeseen sekä yhteistyökumppanuuksiin, joita sen myötä
solmitaan. Toimiva yhteistyö jäsenvaltioiden koulutusjärjestelmien ja
nuoriso-alan järjestelmien välillä auttaisi toimivien käytäntöjen ja politiikan
kartoittamisessa ja toteuttamisessa ja edistäisi kokemusten vaihtoa.
Säädösehdotuksessa
noudatetaan toissijaisuusperiaatetta, sillä kannustavien toimenpiteiden
hyväksymisestä kyseisellä alalla määrätään perussopimuksessa (SEU-sopimuksen
165 ja 166 artikla). Politiikka pannaan täytäntöön pitäen täysin arvossa
jäsenvaltioiden vastuuta ammatillisen koulutuksen sisällöstä ja kansallisen
koulutusjärjestelmien järjestämisestä sekä vaalien kulttuurista ja kielellistä
monimuotoisuutta. Sen toteuttamisessa noudatetaan välillisen keskitetyn
hallinnoinnin periaatetta. 
Unionin
väline kohdistuu opiskelijoiden ja opettajien liikkuvuuteen, tietojen ja
parhaiden käytänteiden vaihdon kehittämiseen, elinkeinoelämän muutokseen
mukautumiseen ammatillisen koulutuksen ja uudelleenkoulutuksen kautta sekä
koulutusmahdollisuuksien lisäämiseen.
1.5.3.     Vastaavista toimista saadut
kokemukset
Nykyinen
elinikäisen oppimisen ohjelma on edellisten koulutus- ja kulttuurialan
ohjelmien[33]
yhdistämisen tulos. Kuten elinikäisen oppimisen ohjelman väliarvioinnissa
todettiin, ohjelmien yhdistäminen onnistui hyvin erityisesti yleishallinnoinnin
osalta. Hallintoa yksinkertaistettiin huomattavasti, ja lisäksi pystyttiin
parantamaan tiedon välitystä kohderyhmille.
Nyt
kun elinikäisen oppimisen ohjelma yhdistetään nuorisotoimintaohjelmaan ja
kansainvälisiin yhteistyöohjelmiin, hallinnon odotetaan tulevan entistä
rationaalisemmaksi. Näiden ohjelmien hallintorakenteet ovat jo ennestään
samankaltaiset (kansalliset toimistot, toimeenpanovirasto) ja niiden toimet
ovat hyvin samankaltaisia (lähinnä liikkuvuus- ja yhteistyöhankkeita).
Arvioinnit
osoittavat, että nykyiset viralliseen ja epäviralliseen oppimiseen liittyvää
rajatylittävää liikkuvuutta edistävät yhteisöohjelmat ovat sekä unionissa että
kansainvälisellä tasolla saaneet aikaan huomattavia järjestelmiin kohdistuvia
vaikutuksia, jotka ulottuvat ohjelmiin osallistuneita henkilöitä laajemmalle. 
Arvioinnit
osoittavat johdonmukaisesti, että nykyisen elinikäisen oppimisen ohjelman
pirstaleinen rakenne – kuusi alaohjelma, yli 50 tavoitetta ja yli 60 toimea –
on liian monimutkainen. Se aiheuttaa päällekkäisten toimien riskin, haittaa
elinikäiseen oppimiseen perustuvan johdonmukaisen lähestymistavan kehittämistä
ja rajoittaa tehokkuusetuja ja kustannustehokkuutta. Joiltakin nykyisiltä
toimilta puuttuu kestävän vaikutuksen aikaansaamiseen tarvittava kriittinen
massa. Lisäksi elinikäisen oppimisen ohjelman alaohjelmien ja
nuorisotoimintaohjelman yleistavoitteiden ja toteutustapojen samankaltaisuudet
– molemmat ohjelmat kohdistuvat liikkuvuuteen, yhteistyöhön ja inhimilliseen
pääomaan – tulisi hyödyntää kokonaisuudessaan etenkin ohjelman hallinnoinnin ja
toimeenpanon osalta.
Elinikäisen
oppimisen ohjelman puoliväliarvioinnissa todetaan, että yksittäinen ohjelma
voisi lisätä edunsaajille tarjottavien eri rahoitusmahdollisuuksien
yhtenäisyyttä ja vahvistaa elinikäiseen oppimiseen perustuvaa lähestymistapaa,
sillä se yhdistäisi toisiinsa kaikki ohjelmat, joilla tuetaan virallista ja
epävirallista oppimista koko koulutusalan kaikilla tasoilla. Sillä laajennetaan
mahdollisuuksia solmia jäsenneltyjä kumppanuuksia sekä eri koulutussektorien
kesken että yhdessä työelämän toimijoiden ja muiden asiaan liittyvien
toimijoiden kanssa. Hallinnon tasolla luvassa voi olla huomattavia
mittakaavaetuja, jos samankaltaisiin toimiin sovelletaan samanlaisia
toteuttamissääntöjä ja ‑menetelmiä, mikä tekisi sekä edunsaajien että
unionin ja kansallisen tason hallintoelinten työstä yksinkertaisempaa. Ohjelma
tarjoaa myös joustavuutta ja kannustimia, jotta määrärahojen jako toimien,
edunsaajien ja maiden kesken kuvastaa paremmin tuloksellisuutta ja mahdollisia
vaikutuksia. 
Myös
kansainvälistä korkeakoulutusyhteistyötä tukevat unionin välineet ovat
hajanaisia, mikä vaikeuttaa opiskelijoiden ja oppilaitosten mahdollisuuksia
saada tietoja erilaisista mahdollisuuksista ja haittaa unionin korkea-asteen
koulutuksen näkyvyyttä maailmanlaajuisesti. Samankaltaisilla ohjelmilla on
erilaiset tavoitteet, soveltamisala, toimintasäännöt ja aikataulu, eikä niiden
välinen vuorovaikutus ole helppoa. Korkeakoulujen on vaikea sitoutua
pitkäkestoiseen yhteistyöhön tiettyjen toimien vuotuisen rahoitussyklin
ennustettavuuden ja jatkuvuuden puutteen vuoksi.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
Yhteinen
Erasmus ei ole ainoa koulutus- ja nuorisoaloja koskeva unionin ohjelma.
Rakennerahastot ja uusi tutkimuksen ja innovoinnin puiteohjelma ”Horisontti
2020” ovat myös voimakkaasti mukana Eurooppa 2020 -strategian ja sen
yleistavoitteiden toteuttamisessa etenkin korkea-asteen koulutuksen ja
koulunkäynnin keskeyttämisten vähentämisen osalta. Eri välineiden väliset yhteisvaikutukset
varmistetaan määrittelemällä selkeä jako tuettavien investointityyppien ja
kohderyhmien välillä: koulutusinfrastruktuuria tuetaan EAKR:sta,
työmarkkinakoulutuksessa olevia ihmisiä ja aikuisopiskelijoiden liikkuvuutta
tuetaan ESR:sta ja tutkijoiden liikkuvuutta Horisontti 2020:sta. Yhteinen
Erasmus tukee lisäksi ainoastaan rajatylittäviä hankkeita, kun
rakennerahastojen toiminta kohdistuu kansallisiin tai alueellisiin hankkeisiin.

Tavoitteena
on, että jäsenvaltiot voivat testata Yhteinen Erasmus -ohjelman
kansainvälisestä yhteistyöstä tuloksena olevia välineitä ja menetelmiä ja
soveltaa niitä sitten alueellaan rakennerahastojen kautta.
Täydentävyys
Horisontti 2020 -puiteohjelman kanssa on erittäin merkittävää
korkea-asteen koulutuksen kannalta ja sen kansainvälisen ulottuvuuden kannalta,
sillä sen avulla lisätään huippuosaamista ja tutkimusta yliopistoissa.
1.6.        Toiminnan ja sen
rahoitusvaikutusten kesto 
x Ehdotuksen/aloitteen mukaisen toiminnan
kesto on rajattu. 
–     
x Ehdotuksen/aloitteen mukainen toiminta alkaa 1.1.2014 ja päättyy
31.12.2020 
–     
x Rahoitusvaikutukset alkavat vuonna 2014 ja päättyvät vuonna 2025.
¨ Ehdotuksen/aloitteen mukaisen toiminnan
kestoa ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa
(hallinnointitavat)[34] 
x komissio hallinnoi suoraan keskitetysti

x välillinen keskitetty hallinnointi, jossa
täytäntöönpanotehtäviä on siirretty
–     
x toimeenpanovirastoille 
–     
¨  yhteisöjen perustamille elimille[35]

–     
x kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
¨ hallinnointi yhteistyössä jäsenvaltioiden kanssa 
¨ hajautettu hallinnointi yhteistyössä kolmansien maiden kanssa 
x hallinnointi yhteistyössä kansainvälisten järjestöjen kanssa (tarkennettava)
Jos käytetään useampaa
kuin yhtä hallinnointitapaa, huomautuksille varatussa kohdassa olisi annettava
lisätietoja.
Huomautukset: 
Ehdotuksen
14 artiklan 3 kohdassa tarkoitetun maisterin tutkintojen liikkuvuutta
koskevan Erasmus-aloitteen osalta komissio aikoo soveltaa yhteisen
hallinnoinnin järjestelmää yhdessä kansainvälisten organisaatioiden kanssa. On
todennäköistä, että Euroopan investointipankkiryhmä valittaisiin toimimaan
toimitsijana takauksen täytäntöönpanon osalta, sopimusehtoja koskevien
yksityiskohtaisten neuvottelujen jälkeen.
2.           HALLINNOINTI 
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset
Seuranta-
ja raportointisäännöt laadinnassa otetaan huomioon tuloksellisuus ja
kustannustehokkuus ja nykyisistä ohjelmista saadut kokemukset.
Tähän
tavoitteeseen pääsemiseksi avustusten hallinnointiprosessia yksinkertaistetaan
usealla tavalla. Yksinkertaistamisen tärkeimpänä tavoitteena on hallinnollisen
työn ja ohjelmaan osallistujille aiheutuvien hallintokulujen vähentäminen,
hallinnointielimille seuranta- ja valvontakustannusten vähentäminen, kerättyjen
tietojen laadun parantaminen ja virheosuuden pienentäminen.
Yksinkertaistaminen
toteutetaan seuraavin toimenpitein:
-        Ohjelman
rakenteen ja toimien järkeistäminen: vähennetään reippaasti eri toimien ja
niihin liittyvien erilaisten hallinnointisääntöjen lukumäärää; kaikkien toimien
taustatoiminnot olisi yhtenäistettävä ja rationalisoitava. 
-        Käytetään
mahdollisimman laajasti kiinteämääräisiä avustuksia ja kertakorvauksia tai
yksikkökustannuksiin perustuvia avustuksia. Oppimiseen liittyvään liikkuvuuteen
tarkoitetut henkilöille myönnettävät avustukset maksetaan poikkeuksetta
kiinteämääräisinä. Raportointi ja valvonta kohdistuvat tuetun toiminnan
toteuttamiseen ja saavutettuihin tuloksiin, ei niinkään aiheutuneiden
kustannusten tukikelpoisuuteen, ja tämä vähentää työmäärää ja
virhemahdollisuuksia sekä ohjelman osallistujien että hallinnointielinten
osalta. 
-        Yhteistyöhankkeiden
ja politiikan uudistamisen tukemisen osalta korostetaan enemmän tuotoksia,
jolloin kiinteämääräisiä avustuksia voidaan lisätä. Silloin kun avustukset
perustuvat todellisiin kustannuksiin, avustus kohdistuu lähinnä suoriin
kustannuksiin. 
-        Ohjelman
edunsaajat antavat hallinnoinnissa tarvittavat tiedot hakemuksessaan ja
raporteissaan. Raportointivaatimukset suhteutetaan avustuksen suuruuteen ja
tuettavan toimen kestoon ja monimutkaisuuteen. Indikaattorit vahvistetaan
oikeusperustassa, jotta saadaan vakaa perusta tietojen kokoamiselle ja
hyödyntämiselle seurantaa ja raportointia varten.
-        Toimien
määrän vähentämistä tuetaan sähköisillä haku- ja raportointilomakkeilla. Tämä
helpottaa seurannassa ja valvonnassa käytettävien tietojen kokoamista ja
hyödyntämistä sekä kansallisella että unionin tasolla. 
2.2.        Hallinnointi- ja
valvontajärjestelmä 
2.2.1.     Todetut riskit 
Nykyisten
ohjelmien täytäntöönpanossa todetut riskit jakautuvat pääasiassa seuraaviin
ryhmiin:
-        Sääntöjen
monimutkaisuudesta johtuvat erot: nykyiset ohjelmat osoittavat, että
virheosuudet ja rahoitusoikaisut ovat suurempia niissä toimissa, joiden
rahoitushallintoa koskevat säännöt ovat monimutkaisempia etenkin silloin, kun
avustus perustuu todellisiin kustannuksiin;
-        Valvontaketjun
luotettavuus ja tarkastusten jäljitettävyysketjun ylläpito: nykyisten ohjelmien
hallinnoinnissa on mukana useita välittäjätahoja, kansallisia toimistoja,
tarkastuselimiä ja jäsenvaltioita; 
-        Hallinnollisten
resurssien tehoton käyttö: kansallisten toimien hallinnoimien nykyisten
ohjelmien toimien valvontakustannuksia koskeva tutkimus on osoittanut, että
kansallisten toimistojen suorittama valvonta huomattavasti raskaampaa ja
tiheämpää kuin komissio vaatii. Henkilöiden liikkuvuuteen myönnettävien
erittäin pienten avustusten suuri määrä aiheuttaa lisäksi raskaan taakan sekä
osallistujille että kansallisille toimistoille. Hallinnointikustannukset ovat
myös huomattavasti suurempia niissä kansallisissa toimistoissa, jotka
hallinnoivat suhteellisen pieniä määriä unionin rahoitusta, verrattuna
suurempia summia hallinnoiviin toimistoihin.
-        Erityiset
kohdeyleisöt: etenkin nuoriso- mutta jossain määrin myös
aikuiskoulutussektorilla osallistujilla ei välttämättä ole tarvittavaa
rahoitusvakautta tai pitkälle kehitettyjä hallintorakenteita. Kyse on usein
esimerkiksi nuorisoryhmistä, jotka on perustettu yksinomaan
nuorisovaihtohankkeen hallinnointia varten. Muodollisen rakenteen puuttumiselle
voi olla vaikutusta ryhmän rahoitus- ja toimintavalmiuksiin unionin varojen
hallinnoinnissa;
-        Toimien
laajasta soveltamisalasta johtuvat mahdolliset rahoituksen päällekkäisyydet eri
toimien välillä: nykyisen ohjelman toimia hallinnoivat kansallisen toimistojen
verkosto, toimeenpanovirasto ja komissio. Nämä toimijat käyttävät erilaisia
tietoteknisiä hallinnointijärjestelmiä. Samaan aikaan ohjelman toimien määritelmät
ovat nykyisin melkoisen laajoja, jolloin tietty rahoituksen päällekkäisyys on
mahdollista.
2.2.2.     Valvontamenetelmä(t) 
Uuden
ohjelman valvontajärjestelmä laaditaan siten, että varmistetaan valvonnan
tuloksellisuus ja kustannustehokkuus.
1.
Vähennetään monimutkaisista säännöistä johtuvia virheitä
Kuten
edellä olevassa 2.1 kohdassa todettiin, rahoitussääntöjen
monimutkaisuudesta johtuvien virheiden vähentämiseen tähtäävä keskeinen
yksinkertaistamistoimenpide on kertakorvauksien, kiinteämääräisen rahoituksen
ja yksikkökustannustaulukoiden laaja käyttö. 
Tämä
on linjassa valvontakustannuksia käsitelleen tutkimuksen kanssa, jossa
analysoitiin kansallisten toimistojen hallinnoimien elinikäisen oppimisen
ohjelman neljän eri toimityypin valvontakustannuksia: 
-
Erasmus – liikkuvuus: yksittäisille yliopistoille myönnettävät suuret
avustukset kertakorvauksien ja kiinteämääräisen rahoituksen muodossa
edunsaajille, jotka saavat avustuksia toistuvasti; avustusten osuus ohjelman
budjetista on 50 %.
-
Leonardo – liikkuvuus ja innovaatioiden siirtohankkeet: monenvälisille
kumppanuuksille myönnettävät keskisuuret avustukset kiinteämääräisinä
(liikkuvuus) ja suuret avustukset todellisten kustannusten (innovaatioiden
siirtohankkeet) perusteella.
-
Kumppanuudet: pienet avustukset kouluille, ammatillisille oppilaitoksille ja
aikuiskoulutusorganisaatioille kiinteämääräisten avustusten perusteella.
-
Henkilöiden liikkuvuus: erittäin pienet henkilökohtaiset avustukset koulujen ja
aikuiskoulutuksen opetushenkilöstölle.
Elinikäisen
oppimisen ohjelmaa koskevat tutkimuksen tulokset ovat seuraavat:
 Toimenpidetyyppi || Rutiinitarkastukset || Toimipaikassa tehtävät tarkastukset || Jälkitarkastukset 
 Erasmus-liikkuvuus || 0,16 % || 0,32 % || 0,17 % 
 Leonardo-hankkeet || 2,55 % || 1,67 % || 1,77 % 
 Kumppanuudet || 0,25 % || 0,36 % || Ei sovelleta 
 Henkilöiden liikkuvuus || 0,66 % || 0,93 % || Ei sovelleta 
 Elinikäisen oppimisen ohjelman keskiarvo || 0,81 % || 1,05 % || 0,40 % 
Vaikka
loppuraporttien rutiinitarkastusten perusteella tehtävien rahoitusoikaisujen
osuus on keskimäärin 0,81 % (kaikki avustussopimukset tarkastetaan), osuus
vaihtelee Erasmus-liikkuvuuden 0,16 prosentista Leonardo-hankkeiden
2,55 prosenttiin. Myös avustussopimusten otokselle (10–25 %
sopimuksista on tarkastettava) toimipaikassa tehtävissä tositteiden tarkastuksissa
keskimääräinen virheosuus on 1,05 % ja osuus vaihtelee
Erasmus-liikkuvuuden 0,32 prosentista Leonardo-hankkeiden
1,67 prosenttiin. Sama kaava toistuu paikan päällä jälkikäteen tehtävissä
tarkastuksissa.
Kuten
edellä käy ilmi, todellinen virhemarginaali on noin 0,50 %. Alhainen
virheosuus on todettu myös komission ja kansallisten toimistojen välisiin
sopimuksiin kohdistuneissa riippumattomissa rahoitustarkastuksissa (0,07 %
vuonna 2010). 
Nuorisotoimintaohjelman
virheosuuksien määrittäminen on vaikeampaa. Vuonna 2010 tehtyjen komission ja
kansallisten toimistojen välisiin sopimuksiin kohdistuneiden
rahoitustarkastusten perusteella virheosuus oli 1,71 %, mutta lukuun
vaikuttavat yhdessä suuressa maassa vuosina 2005 ja 2007 esiintyneet
järjestelmälliset virheet.
Näiden
kahden ohjelman yhteinen keskimääräinen virheosuus oli 0,3 %.
Koska
uuden ohjelman budjetista noin 80 % osoitetaan oppimiseen liittyvään
liikkuvuuteen ja näiden toimien avustukset myönnetään kiinteämääräisinä summina
ja yksikkökustannustaulukoiden perusteella, voidaan odottaa, että koko ohjelman
jo ennestään alhainen virheosuus pienenee entisestään. 
Lisäksi
odotetaan, että liikkuvuutta koskevien yksittäisten avustussopimusten
muuttaminen organisaatioiden hallinnoimiksi sopimuksiksi parantaa virheosuutta
niin, että se on lähellä Erasmus-tyyppisen liikkuvuuden virheosuutta. 
Innovointia
ja hyvien käytänteiden vaihtoa edistävää yhteistyötä ja politiikan uudistamisen
tukemista koskevia toimia varten komissio määrittää aina kuin mahdollista ja
varsinkin strategisia kumppanuuksia varten kiinteämääräiset avustukset,
yksikkökustannustaulukot ja kertakorvaukset, jotka liittyvät odotettavissa
oleviin tuloksiin ja tuotoksiin (ks. edellä esitetyssä taulukossa oleviin
kumppanuuksiin verrattavissa oleva rahoitusjärjestelmä). 
Vain
harvoissa toimissa avustukset saattavat edelleen (osittain) perustua
todellisiin kustannuksiin, ja näiden tapauksessa avustusten hallinnointia
yksinkertaistetaan etenkin määrittämällä uudelleen tukikelpoiset kustannukset
ja rajoittamalla unionin rahoitusosuus tietyntyyppisiin suoriin kustannuksiin,
kuten suositeltiin suoraan hallinnointiin kohdistuneen koulutuksen ja
kulttuurin pääosaston sisäisen tarkastuksen perusteella. Tarkoituksena on ottaa
käyttöön seuraavat rahoitusmallit ja avustuksia koskevat
yksinkertaistamistoimenpiteet: 
-        Todellisten
suorien kustannusten yksinkertaistettu korvaaminen; 
-        Suorien
henkilöstökustannusten selkeä määrittely, mikä lisää edunsaajien
oikeusvarmuutta ja vähentää virheiden määrää;
-        Ajanseurantaa
koskeva oikeusvarmuus määrittämällä osallistumissääntöjen yhteydessä selkeät ja
yksinkertaiset vähimmäisehdot; 
-        Ajanseurantavelvoitteiden
poistaminen unionin hankkeessa 100-prosenttisesti työskentelevän henkilöstön
osalta;
-        Mahdollisuus
käyttää henkilöstön yksikkökustannuksia (keskimääräisiä henkilöstökustannuksia)
sellaisten edunsaajien tapauksessa, joille tämä on tavanomainen
tilinpitomenetelmä;
-        Ainoastaan
suoriin henkilöstökustannuksiin sovellettava yksittäinen kiinteämääräinen
korvaus, joka kattaa välilliset kustannukset;
-        Toimeenpanoviraston
hallinnoimien toimien ja tietyn kynnyksen ylittävien avustuksien osalta
tilintarkastuslausuntojen käyttö; lausunnossa tilintarkastajat todistavat
rahoitusraporttien laillisuuden ja vaatimustenmukaisuuden.
Näiden
toimenpiteiden avulla pitäisi pystyä pienentämään niiden hanketyyppien
virheosuutta, joissa virheosuudet ovat tällä hetkellä suhteellisen korkeat.
Näitä ovat esimerkiksi innovaatioiden siirtoon tähtäävät Leonardo-hankkeet ja
etenkin komission ja toimeenpanoviraston suoraan hallinnoimat hankkeet.
Odotetut tulokset/sisäisen tarkastukset tavoite
Jo
nykyisissä ohjelmissa on vahvistettu kullekin toimityypille yksityiskohtaiset
valvontavaatimukset, jotka perustuvat riskianalyysiin, jossa on otettu huomioon
avustuksen taso, toimen monimutkaisuus, kumppanien lukumäärä ja se, onko
edunsaaja saanut tukea toistuvasti. Uutta ohjelmaa varten otetaan käyttöön
samankaltainen lähestymistapa. Siinä otetaan kuitenkin huomioon myös
suunnitellusta yksinkertaistamisesta johtuva riskin pieneneminen. Riskin
pienenemisen perustana ovat myös useiden nykyisten ohjelmien jatkuvasti
alhaiset virheosuudet. Kun valvontajärjestelmät ja niiden tulokset tunnetaan
hyvin, voidaan vahvistaa riskeihin perustuvat tarkastustavoitteet.
Edellä
esitetyn perusteella kaavaillaan seuraavia ohjeellisia tarkastustavoitteita
kansallisten toimistojen hallinnoimia toimia varten:
   || Oppimiseen liittyvä liikkuvuus || Yhteistyöhankkeet 
 Paikan päällä tehtävät järjestelmien tarkastukset, jotka kohdistuvat toistuvasti tukea saaviin tai useita tukia saaviin edunsaajiin (ml. paikan päällä tehtävät viimeksi päätettyyn sopimukseen kohdistuvat rahoitustarkastukset) || Uudet edunsaajat: 1 tarkastus ohjelmakauden aikana/toistuvasti tukea saava edunsaaja, jonka vuotuinen avustus on yli 250 000 euroa || 1 tarkastus ohjelmakauden aikana/useita tukia saava edunsaaja, jonka vuotuinen avustusmäärä on yli 1 000 000 euroa 
 Edunsaajat, joille on tehty samankaltaisia toimia koskevat tarkastukset edellisten ohjelmien aikana: järjestelmien tarkastukset riippuvat edellisten tarkastusten tuloksista. 
 Toimen toteutuksen aikana paikan päällä tehtävät tarkastukset, jotka kohdistuvat vain kerran tukea saaviin edunsaajiin || 1 % riippuen avustuksen tasosta ja edunsaajan tyypistä 
 Loppuraporttien rutiinitarkastukset || 100 % 
 Toimipaikassa tehtävät tositteiden tarkastukset || 2–5 % riippuen avustuksen tasosta ja edunsaajan tyypistä || 2–10 % riippuen avustuksen tasosta, avustustyypistä ja edunsaajan tyypistä 
 Paikan päällä jälkikäteen tehtävät rahoitustarkastukset || 0,25–1 % riippuen avustuksen tasosta, avustustyypistä, edunsaajan tyypistä ja aiempien tarkastusten tuloksista 
Jos
joissakin erityisen pienissä maissa toteutettavissa toimissa on hyvin vähän
osallistujia, käyttöön voidaan ottaa erityisiä tarkastustavoitteita, jotta
samat edunsaajat eivät joutuisi vuosittain perusteellisten tarkastusten
kohteeksi määrällisten vähimmäisvaatimusten vuoksi. 
Toimen
toteutuksen aikana paikan päällä tehtävät tarkastukset valitaan tarkasti, sillä
ne eivät yleensä johda rahoitusoikaisuihin, mutta niistä aiheutuu suuria
kustannuksia kansallisille toimistoille. Ne voidaan rajata tiettyihin aloihin,
esimerkiksi sellaisiin, joissa on mukana paljon yrityksiä, elimiin, joilla on
rajalliset rahoitusvalmiudet, tai epävirallisiin ryhmiin (etenkin
nuorisoalalla), tiedonrikastuksen seurauksena havaittujen riskien perusteella.
Jos
tarkastuksessa havaitaan tiettyä edunsaajaa koskevia vakavia ongelmia,
toistuvasti tukea saaviin edunsaajiin kohdistuvien paikan päällä tehtävien
järjestelmätarkastusten määrää voidaan lisätä ohjelmakauden aikana.
2.
Valvontaketjun ja tarkastusten jäljitettävyysketjun luotettavuus
Elinikäisen
oppimisen ohjelman ja nuorisotoimintaohjelman yhteydessä on otettu käyttöön
vakaa valvontajärjestelmä, jolla valvotaan kansallisten toimistojen
hallinnoimiin toimiin tarkoitettujen unionin varojen käyttöä jäsenvaltioissa.
Niiden osuus on ¾ ohjelman talousarviosta. Järjestelmä perustettiin vuonna
2007, ja se on kehittynyt huomattavasti viime vuosien aikana, minkä seurauksena
tilintarkastustuomioistuin (tarkastuslausumat vuonna 2008, 2009 ja 2010) ja
sisäisen tarkastuksen yksikkö (elinikäisen oppimisen ohjelman kansallisten
toimistojen hallinnointi- ja valvontajärjestelmien tarkastus vuosina 2009–2010)
ovat todenneet järjestelmän luotettavuuden. 
Komission
ehdottamassa uudessa varainhoitoasetuksessa otetaan käyttöön uusi elementti,
joka on otettava huomioon valvontaketjussa. Varainhoitoasetuksen
57 artiklan 5 kohdan d alakohdan mukaan kansallisten toimistojen
kaltaisten elinten on toimitettava vuosittain hallinnollinen vahvistuslausuma
tilinpäätöstietojen täydellisyydestä, oikeellisuudesta ja
totuudenmukaisuudesta, sisäisten valvontajärjestelmien moitteettomasta
toiminnasta, tilien perustana olevien toimien laillisuudesta ja asianmukaisuudesta
sekä moitteettoman varainhoidon periaatteen noudattamisesta. Lisäksi
57 artiklan 5 kohdan e alakohdassa vaaditaan, että
riippumattoman tarkastuselimen on annettava tarkastuslausunto
varainhoitoasetuksen d alakohdassa tarkoitetusta vuotuisesta hallinnollisesta
vahvistuslausumasta. Uudessa varainhoitoasetuksessa säädetään, että
kansallisten toimistojen on toimitettava hallinnollinen vahvistuslausuma
komissiolle 1 päivään helmikuuta mennessä, ja riippumaton
tarkastuslausunto on toimitettava komissiolle 15 päivään maaliskuuta
mennessä viitevuotta seuraavana vuonna.
Tämän
varainhoitoasetukseen tehdyn muutoksen seurauksena kansallisten toimistojen
hallinnoimiin ohjelman toimiin sovellettava valvontaketju hyväksytään samalla
kun jatketaan nykyisten hyvien käytänteiden kehittämistä unionin varojen
moitteettoman käytön varmistamiseksi.
Kansallisten toimistojen hallinnoimia toimia
varten kaavaillaan seuraavia toimia: 
-        Tarkastuksia
järjestetään kolmella tasolla: kansallisten toimistojen, jäsenvaltioiden
nimeämien riippumattomien tarkastuselinten ja komission tasolla, ja komissio
ottaa huomioon muiden elinten suorittamat tarkastukset kustannustehokkuuden
varmistamiseksi. Komissio järjestää säännöllisin väliajoin valvonta- ja
tarkastussuunnitelmia koskevien tietojen vaihtoa monivuotisessa
tarkastusohjelmassa mukana olevien toimijoiden kesken.
-        Kansalliset
toimistot ovat vastuussa edunsaajien perustason valvonnasta; jäsenvaltiot
puolestaan seuraavat ja valvovat kansallisten toimistojen sisäisen tarkastuksen
järjestelmää ja vaatimustenmukaisuutta ja riippumaton tarkistuselin tarkastaa
ne. Komissio vahvistaa kansallisen tason tarkastuksia koskevat vaatimukset
yhtenäisyyden ja luotettavuuden varmistamiseksi ja valvoo tarkastusten
toteutusta jäsenvaltioiden tasolla. Tämä käytäntö on jo vakiintunut
komissiossa, joka julkaisee vuosittain kansalliselle toimistolle tarkoitetun
ohjeasiakirjan, jossa esitetään vähimmäisvaatimukset, tarkastusten tavoitteet
sekä tekniset ohjeet, jotka koskevat ohjelman edunsaajiin kohdistuvia perustason
tarkastuksia. Samaa koskee kansallisille viranomaisille tarkoitettua
ohjeasiakirjaa, jossa määritellään ylemmän tason tarkastusten
vähimmäissoveltamisala ja annetaan menetelmällisiä ohjeita, jotta toiminnasta
saadaan hyväksyttävissä oleva varmuus ja varmistetaan tarkastusten yhtenäisyys
ja vertailukelpoisuus. Nyt kun varainhoitoasetukseen on sisällytetty uusia
vaatimuksia kansallisille toimistoille (ks. etenkin 57 artiklan
5 kohdan d ja e alakohta), kansallisille viranomaisille tarkoitetut
ohjeet korvataan uudessa ohjelmassa riippumattomien tarkastuselinten
’yhteisesti sovittavilla menettelyillä’.
-        Jäsenvaltioiden
vuotuisten vahvistuslausumien raskas järjestelmä korvataan tehokkaammalla
järjestelmällä:
▪        Jäsenvaltiot
nimeävät kansallisen toimiston ja toimittavat vaatimustenmukaisuuden
ennakkoarvioinnin, jossa varmistetaan, että kansallinen toimisto täyttää
komission vahvistamat vähimmäisvaatimukset sisäisen tarkastuksen standardien
osalta sekä unionin säännöt, jotka koskevat hajautettujen toimien hankesyklin
hallintoa. 
▪        Kansalliset
toimistot esittävät komissiolle vuotuisen hallinnollisen vahvistuslausuman sekä
ohjelman hallinnointia ja toteutusta koskevan vuotuisen kertomuksen, johon
sisältyy rahoitusraportti ja raportti edunsaajiin kohdistuvista tarkastuksista.

▪        Riippumaton
tarkastuselin antaa lausunnon kansallisen toimiston hallinnollisesta
vahvistuslausumasta; kyseisellä tarkastuselimellä on oltava tarvittava
ammatillinen pätevyys julkisen sektorin tarkastusten suorittamiseksi.
Jäsenvaltio nimeää riippumattoman tarkastuselimen ja varmistaa, että se täyttää
komission vahvistamat vähimmäisvaatimukset. 
▪        Vaikka
riippumaton tarkastuselin on vastuussa kansallisen toimiston valvonnan ja
tarkastusten suorittamisesta uuden varainhoitoasetuksen vaatimusten mukaisesti,
jäsenvaltiot seuraavat ja valvovat sitä, että kansallinen toimisto täyttää
komission vaatimukset, ja tiedottavat seuranta- ja valvontatoiminnastaan
vuosittain komissiolle. 
▪        Komissio
itse valvoo koko valvontajärjestelmää toteuttaen valvontaa ja tarkastuksia
(sekä järjestelmään kohdistuvia että rahoitustarkastuksia) kansallisella
tasolla ja ottaen asianmukaisesti huomioon muiden elinten suorittaman valvonnan
ja tarkastukset. Näin ollen komission valvonta suhteutetaan kansallisten
valvontajärjestelmien vahvuuteen. Puutteiden ja päällekkäisyyksien
välttämiseksi vaihdetaan säännöllisesti tietoa kansallisen ja Euroopan tason
valvonnasta ja tarkastuksista. 
Toisin
kuin nykyisissä ohjelmissa, jäsenvaltioiden ei tuloksellisuuteen ja
kustannustehokkuuteen liittyvistä syistä enää tarvitsisi toimittaa vuotuisia
vahvistuslausumia, koska huomioon otetaan uudessa varainhoitoasetuksessa
säädetyt kansallisia toimistoja koskevat vaatimukset (ks. 57 artiklan
5 kohta). 
Ne
ovat kuitenkin edelleen vastuussa ohjelman täytäntöönpanon seurannasta ja
valvonnasta kansallisella tasolla, ja ne tiedottavat komissiolle näistä toimista
vuosittain. 
Jotta
pääjohtajan vuotuiselle tarkastuslausumalle saadaan laadukas perusta,
perustetaan seuraavat seikat kattava pysyvä valvontajärjestelmä: 
▪        kansallisen
toimiston hallinnollinen vahvistuslausuma, joka on toimitettava viimeistään
1 päivänä helmikuuta vuonna N+1, 
▪        riippumaton
tarkastuslausunto, joka on toimitettava viimeistään 15 päivänä maaliskuuta
vuonna N+1, 
▪        komission
analyysi hallinnollisesta vahvistuslausumasta ja riippumattomasta
tarkastuslausunnosta, niitä koskeva palaute kansalliselle toimistolle ja
jäsenvaltiolle sekä viralliset huomautukset ja suositukset, jos todetaan, että
kansallinen toimisto ei täytä vaatimuksia tai sen toiminta ei ole tavoitteiden
mukaista,
▪        ohjelman
kansallisen tason seuranta- ja valvontatoimia käsittelevä jäsenvaltioiden
tiedotus, joka on toimitettava vuosittain viimeistään 30 päivänä
lokakuuta.
On
odotettavissa, että yhdessä komission suorittamien järjestelmätarkastusten ja
rahoitustarkastusten kanssa valvontakustannukset pienenevät ja lähentyvät
elinikäisen oppimisen suhteellisesti pienempiä valvontakustannuksia. Näiden
osuus kansallisten toimistojen hallinnoimiin toimiin osoitetusta unionin
vuotuisesta talousarviosta on hieman alle 2 % (komissio 0,23 %,
jäsenvaltiot 0,16 % ja kansalliset toimistot 1,59 %), kun
nuorisotoimintaohjelman kokonaisvalvontakustannukset ovat noin 5,75 %
(komissio 1,0 %, jäsenvaltiot 0,82 % ja kansalliset toimistot
3,93 %). 
Valvontakustannusten
odotetaan pienenevät etenkin kahdella tasolla: komissiossa, koska samankokoinen
virkamiesjoukko hallinnoi huomattavasti suurempaa talousarviota ja kansallisten
toimistojen määrä pienenee; jäsenvaltioissa, koska niiden valvonta edellyttää
vähemmän suoraa valvontaa, kun otetaan huomioon riippumattoman tarkastuselimen
tehtävät. Myös kansallisten toimistojen valvontakustannusten odotetaan
pienenevän vähän: vaikka tarkastettavien edunsaajien vähimmäisprosenttia
pienennetään, ne hallinnoivat suurempia talousarvioita ja siten suurempia
edunsaajamääriä.
Komissio
voi valvontansa ja tarkastustensa perusteella määrätä kansallisiin toimistoihin
sovellettavista varotoimenpiteistä (esimerkiksi talousarviositoumusten tai
maksatusten keskeyttämisestä) ja korjaavista toimenpiteistä (muun muassa
rahoitusoikaisuista). Molemmat toimenpidetyypit ovat jo käytössä, ja ne ovat
osoittautuneet tehokkaiksi keinoiksi tarttua vakaviin ongelmiin kansallisen
toimiston vaatimustenmukaisuudessa ja tuloksellisuudessa. 
Toimeenpanoviraston
hallinnoimat toimet
Komissio
soveltaa toimeenpanovirastojen osalta vaadittavia valvontatoimenpiteitä
varainhoitoasetuksen 59 artiklan mukaisesti [toimeenpanovirastoja koskevan
neuvoston asetuksen (EY) N:o 58/2003 mukaisesti].
Lisäksi
komissio seuraa ja valvoo, että toimeenpanovirasto saavuttaa asianmukaiset
valvontatavoitteet sen hallinnoitavaksi annettavien toimien osalta. Tämä
valvonta sisällytetään vastaavan pääosaston ja toimeenpanoviraston välistä
yhteistyötä koskeviin ehtoihin ja toimeenpanoviraston kausittaiseen raportointiin.
Toimeenpanovirasto
esitti vuonna 2010 varauksen, joka koskee nykyisen nuorisotoimintaohjelman
(2007–2013) hallinnointia. Tämän ohjelman osalta vuonna 2010 riskin arvo oli
7,38 %, mikä kuitenkin on alle 0,5 % toimeenpanoviraston
hallinnoimien maksujen kokonaistalousarviosta vuonna 2010. Koska luku on hyvin
alhainen, toimeenpanoviraston lausunnon yleisarvio oli kuitenkin myönteinen.
Virheanalyysi osoitti, että virheet koskivat lähinnä joidenkin edunsaajien
vaikeuksia toimittaa riittäviä todistusasiakirjoja, eikä kyse ollut
tukikelpoisuussääntöjen noudattamatta jättämisestä. 
Vuonna
2011 on laadittu ja pantu toimeen toimintasuunnitelma, jolla pyritään
parantamaan kaikkien viraston hallinnoimien ohjelmien osalta
rahoitusvelvollisuuksia, tarkastuksia ja jälkitarkastuksia koskevia edunsaajien
toimittamia tietoja (laatimalla tietopaketti tai lisäämällä seurantakäyntien
tehokkuutta ja vaikuttavuutta), kehittämään toimipaikassa toteutettavan
valvonnan strategioita ja vakiinnuttamalla viraston tarkastusstrategia. 
On
odotettavissa, että toimintasuunnitelman täytäntöönpano virastossa vähentää
virheosuuksia nykyisen monivuotisen rahoituskehyksen loppuun mennessä. Vuoden
2011 osalta voidaan jo todeta, että nuorisotoimintaohjelman arvioitu virheosuus
on noin 1 %. Keskipitkän aikavälin suuntauksen perusteella uuden ohjelman
toimien vaatimustenvastaisuuden asteen tulisi jäädä reilusti 2 %:n
kynnysarvon alapuolelle. 
Ohjelmaehdotuksessa
kaavailtujen yksinkertaistamistoimenpiteiden pitäisi lisäksi vähentää
virheriskejä entisestään.
Komissio
suoraan hallinnoimat toimet
Komissio
aikoo hallinnoida suoraan mahdollisimman pientä määrää avustuksia ja
palvelusopimuksia.
Koulutuksen
ja kulttuurin pääosasto esitti vuosina 2009 ja 2010 suoraan keskitetysti
hallinnoituihin toimiin liittyvän varauksen. Kuten myös toimeenpanoviraston
tapauksessa, tässäkin tapauksessa havaittujen virheiden analyysi osoitti, että
ne koskevat lähinnä edunsaajien kyvyttömyyttä toimittaa todistusasiakirjoja tai
näiden asiakirjojen puutteellisuutta.
Toteutettujen
korjaavien toimenpiteiden pitäisi vähentää virheiden määrää ennen nykyisten
monivuotisten rahoituspuitteiden päättymistä. Toimiin sisältyy seuraavia;
tiedotustoimet, joilla edunsaajille tiedotetaan näiden velvollisuuksista;
siirtyminen aiempaa tulosperusteisempaan hankkeiden päättämiseen tai
kiinteämääräisiin tukiin; ’yhteisesti sovittujen menettelyjen’ käyttöönotto
ilmoitettujen menojen tarkastuksissa vuoden 2010 alkupuolella;
todistusasiakirjojen tarkastukset otannan perusteella. Parhaillaan ollaan lisäksi
ottamassa käyttöön keskitetympää varainhoitoprosessia, jolloin rahoitusalan
asiantuntemus voidaan koota yhteen aiempaa rajallisemman tapahtumamäärän
käsittelyä varten.
Kaavaillut
yksinkertaistamistoimet edistävät virheiden vähenemistä myös suoran keskitetyn
hallinnoinnin piiriin kuuluvien tapahtumien osalta.
3.
Hallinnollisten resurssien tehoton käyttö
Valvontakustannuksia
koskeva tutkimus on osoittanut, että kansalliset toimistot tekevät enemmän ja
perusteellisempia tarkastuksia kuin komissio vaatii, eikä tästä välttämättä
saada vakuuttavaa lisäarvoa. Komissio arvioi, että näiden ylimääräisten
tarkastusten kustannukset ovat lähes 20 % kansallisten toimistojen
valvontakustannuksista.
Aikana,
jona julkisia menoja leikataan, nämä ylimääräiset tarkastukset tulisi uuden
ohjelman yhteydessä rajoittaa riskeihin tai todettuihin ongelmatapauksiin.
Komissio aikoo siksi tarkentaa valvontavaatimuksia ja tarjota kansallisille
toimistoille valvontavälineitä, esimerkiksi tarkastuslistoja, joilla
varmistetaan, että samoihin toimiin sovelletaan samoja valvontasääntöjä
kaikissa maissa.
Hallinnollisten
resurssien käyttö tehostuu myös, kun henkilöliikkuvuuteen liittyvät
avustussopimukset poistuvat. Tämä tarkoittaa sitä, että kansallinen toimisto
siirtää kaikki henkilöille tarkoitetut apurahat liikkuvuuden järjestävälle
elimelle (esimerkiksi yliopistoille, kouluille, koulutuksen järjestäjille), ei
niinkään yksittäisille opiskelijoille ja opettajille. Tämän pitäisi johtaa
sopimusten lukumäärän huomattavaan vähenemiseen ja niihin liittyvän
osallistujille ja hallinnointielimille aiheutuvan työtaakan kevenemiseen
hankesyklin kaikissa vaiheissa.
Valvontakustannuksia
koskeva tutkimus on osoittanut, että valvonnan kustannukset riippuvat osittain
kansallisen toimiston hallinnoiman budjettiosuuden koosta. Elinikäisen
oppimisen ohjelman osalta nämä kustannukset vaihtelevat kuuden suurimman maan
1,26 prosentista kuuden pienimmän maan 3,35 prosenttiin.
Nuorisotoimintaohjelmassa (joka hallinnoin noin yhtä kuudesosaa elinikäisen
oppimisen ohjelman budjetista) kustannuserot ovat vielä suuremmat: ne
vaihtelevat 3,66 prosentista 12,62 prosenttiin. Näiden poikkeamien
vuoksi komissio ehdottaa, että kullekin maalle olisi nimettävä vain yksi
kansallinen toimisto, jotta kriittinen massa kasvaa ja hallintokustannuksia
saadaan leikattua. 
4.
Tiettyjen kohderyhmien heikkouksien paikkaaminen
Avustusten
hallinnointia koskevien muutosehdotusten – esimerkiksi kiinteämääräisten
avustusten ja kertakorvausten käytön – ansiosta virheosuuden odotetaan
pienenevän myös sellaisten osallistujien kohdalla, joilla on epävakaampi
organisaatiorakenne ja heikommat rahoitusvalmiudet. Tällaisia edunsaajia on
etenkin nuorisosektorilla mutta myös aikuiskoulutusyhteisöissä.
Komissio
on tietoinen siitä, että näiden yksinkertaistamistoimenpiteiden jälkeen
jäljellä on pieniä riskejä, jotka ovat luontaisia tämäntyyppiselle toiminnalle,
mutta kyse on poliittisesta valinnasta antaa unionin tukea tällaisille
edunsaajille ohjelman tavoitteiden mukaisesti.
5.
Rahoituksen mahdollisen päällekkäisyyden ehkäiseminen
Ks.
jäljempänä 2.3 kohta.
2.3.        Toimenpiteet petosten ja
sääntöjenvastaisuuksien ehkäisemiseksi 
Ilmoitetaan käytössä
olevat ja suunnitellut torjunta- ja suojatoimenpiteet
On
syytä huomata, että nykyisissä ohjelmissa on esiintynyt vain hyvin pieni määrä
petoksia. Tämä tosiasia yhdessä erittäin alhaisten virheosuuksien kanssa on
perusteena sille, että petosten ja sääntöjenvastaisuuksien ehkäisemiseksi
toteutettavat toimenpiteet ovat uudessa ohjelmassa suhteutettuja ja kustannustehokkaita.
Komissio
on sisäisen tarkastuksen antaman suosituksen jälkeen analysoinut elinikäisen
oppimisen ohjelman ja nuorisotoimintaohjelman alat, joissa on mahdollisia
päällekkäisyyksiä tai kaksinkertaisen rahoituksen riski. Vaikka kaksinkertainen
rahoitus on teoriassa mahdollista, se ehkäistään tehokkaasti tarkastuksilla,
joita kansalliset toimistot ja toimeenpanovirasto tekevät jo valintavaiheessa. 
Edellä
esitetyn perusteella uudessa ohjelmassa ehdotetaan seuraavia toimenpiteitä
mahdollisten petosten ja sääntöjenvastaisuuksien vähentämiseksi entisestään:
-        Mahdollisten
petosten ja sääntöjenvastaisuuksien ehkäiseminen otetaan huomioon jo ohjelman
suunnittelussa. Nykyisissä ohjelmissa toimien laaja kirjo mahdollistaa tietyt
päällekkäisyydet toiminnoissa ja osallistujissa, mutta tämä voidaan
tulevaisuudessa ehkäistä ohjelman rakenteella, jossa on selkeä jako eri toimien
välillä ja jossa vältetään tilanteet, joissa samat osallistujat voivat
toteuttaa samankaltaisia toimintoja eri toimien yhteydessä. 
-        Osallistujat
aletaan kirjata yhteiseen keskusrekisteriin (mahdollisesti nykyiseen komission
osallistujaportaaliin), jolloin voidaan ennakolta tarkastaa organisaatioiden
osallistuminen ohjelman eri toimiin eri maissa. Näin voidaan ehkäistä
avustusten hankkiminen useissa osallistujamaissa. 
-        Kaikkia
ohjelman toimia (keskitetysti ja hajautetusti hallinnoitavia) varten
perustetaan tietovarasto sikäli kun jatkossakin käytetään erilaisia
tietoteknisiä hallinnointivälineitä. 
-        Oppimisliikkuvuuteen
osallistuvien valvonta on mahdollista niin kutsutun liikkuvuustyökalun avulla,
joka on tietotekninen sovellus, johon kaikki elinikäisen oppimisen ohjelman
Leonardo da Vinci -liikkuvuushankkeisiin osallistuvat jo nykyisin kirjataan. 
-        Sekä
kansallisten toimistojen että toimeenpanoviraston on raportoitava mahdollisista
petoksista ja sääntöjenvastaisuuksista komissiolle sekä tapauskohtaisesti että
säännöllisen raportointinsa yhteydessä. Niiden on myös ryhdyttävä oikeustoimiin
periäkseen takaisin menetetyt, aiheettomasti maksetut tai edunsaajien
väärinkäyttämät varat. 
-        Mikäli
kansallisen toimiston todetaan syyllistyneen petokseen, sääntöjenvastaisuuteen
tai laiminlyöntiin, joka johtaa unionin varojen menetykseen eikä varoja saada
perittyä takaisin, oikeusperustassa säädetään (kuten nykyisinkin), että
jäsenvaltion on vastattava komissiolle tällaisista menetyksistä.
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat[36]
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Moniv. rahoitus-kehyksen otsake || Budjettikohta || Määrä-rahalaji || Rahoitusosuudet 
 Numero [Nimi …………………………..…...….] || JM/EI-JM ([37])   || EFTA-mailta[38]   || ehdokas-mailta[39]   || kolman-silta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 5 || 15.01 Koulutuksen ja kulttuurin toimintalohkon hallintomenot, 1–3 kohdat || EI-JM || KYLLÄ || KYLLÄ || KYLLÄ/EI || EI 
·      Uudet perustettaviksi esitetyt budjettikohdat 
Monivuotisen
rahoituskehyksen otsakkeiden ja budjettikohtien mukaisessa järjestyksessä
 Moniv. rahoitus-kehyksen otsake || Budjettikohta || Määrä-rahalaji || Rahoitusosuudet 
 Numero [Nimi ……………………….…...….] || JM/EI-JM || EFTA-mailta || ehdokas-mailta || kolman-silta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1 || 15.01.04.01 “Yhteinen Erasmus” – hallintomenot || EI-JM || KYLLÄ || KYLLÄ || KYLLÄ/EI || EI 
 4 || 15.01.04.02 ”Yhteinen Erasmus” – kansainvälinen toiminta – hallintomenot || EI-JM || KYLLÄ || KYLLÄ || KYLLÄ/EI || EI 
 1 || 15.02.01 ”Yhteinen Erasmus” || JM || KYLLÄ || KYLLÄ || KYLLÄ/EI || EI 
 4 || 15.02.02 ”Yhteinen Erasmus” – kansainvälinen toiminta || JM || KYLLÄ || KYLLÄ || KYLLÄ/EI || EI 
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa (kolmen desimaalin tarkkuudella) –
nykyhintoina
 Monivuotisen rahoituskehyksen otsake: || 1 || Yhtenäinen koulutus-, nuoriso- ja urheiluohjelma ”Yhteinen Erasmus” 
 PO: EAC ||   ||   || 2014 || 2015 || 2016 || 2017 || 2018 || 2019 || 2020 || Vuoden 2020 jälkeen || YHTEENSÄ 
  Toimintamäärärahat ||   ||   ||   ||   ||   ||   ||   ||   ||   
 15.02.01 ”Yhteinen Erasmus” || Sitoumukset || (1) || 1,467 || 1,763 || 2,072 || 2,390 || 2,722 || 3,065 || 3,421 || 0 || 16,899 
 Maksut || (2) || 1,174 || 1,692 || 1,989 || 2,294 || 2,613 || 2,942 || 3,285 || 911 || 16,899 
 Tiettyjen ohjelmien määrärahoista katettavat hallintomäärärahat[40]   ||   ||   ||   ||   ||   ||   ||   ||   ||   
 15.01.04 ”Yhteinen Erasmus” – hallintomenot[41]   ||   || (3) || 43,118 || 48,218 || 51,247 || 56,904 || 61,481 || 67,313 || 71,595 || 0 || 400 
 EAC-PO:n määrärahat YHTEENSÄ || Sitoumukset || =1+1a +3 || 1,510 || 1,811 || 2,123 || 2,447 || 2,783 || 3,132 || 3,493 || 0 || 17,299 
 Maksut || =2+2a +3 || 1,217 || 1,740 || 2,040 || 2,351 || 2,674 || 3,009 || 3,356 || 911 || 17,299 
 PO: EAC ||   ||   || 2014 || 2015 || 2016 || 2017 || 2018 || 2019 || 2020 || Vuoden 2020 jälkeen || YHTEENSÄ 
  Toimintamäärärahat (otsake 1) YHTEENSÄ || Sitoumukset || (4) || 1,467 || 1,763 || 2,072 || 2,390 || 2,722 || 3,065 || 3,421 || 0 || 16,899 
 Maksut || (5) || 1,174 || 1,692 || 1,989 || 2,294 || 2,613 || 2,942 || 3,285 || 911 || 16,899 
  Tiettyjen ohjelmien määrärahoista katettavat hallintomäärärahat YHTEENSÄ || (6) || 43,118 || 48,218 || 51,247 || 56,904 || 61,481 || 67,313 || 71,595 || 0 || 400 
 Monivuotisen rahoituskehyksen OTSAKKEESEEN 1 kuuluvat määrärahat YHTEENSÄ || Sitoumukset || (7)   =4+ 6 || 1,510 || 1,811 || 2,123 || 2,447 || 2,783 || 3,132 || 3,493 || 0 || 17,299 
 Maksut || (8)   =5+ 6 || 1,217 || 1,740 || 2,040 || 2,351 || 2,674 || 3,009 || 3,356 || 911 || 17,299 
Jos
ehdotuksella/aloitteella on vaikutuksia useampaan otsakkeeseen:
 Otsake 4 ||   ||   || 2014 || 2015 || 2016 || 2017 || 2018 || 2019 || 2020 || Vuoden 2020 jälkeen || YHTEENSÄ 
  15.02.02 ”Yhteinen Erasmus” – kansainvälinen toiminta – toimintamäärärahat yhteensä   || Sitoumukset || (1) || 215 || 227 || 236 || 247 || 257 || 272 || 285 || 0 || 1,739 
 Maksut || (2) || 172 || 218 || 227 || 237 || 247 || 261 || 274 || 104 || 1,739 
  15.01.04.02 – tiettyjen ohjelmien määrärahoista katettavat hallintomäärärahat YHTEENSÄ || (3) || 9 || 10 || 10 || 10 || 11 || 11 || 12 || 0 || 73 
 Monivuotisen rahoituskehyksen OTSAKKEESEEN 4 kuuluvat määrärahat YHTEENSÄ || Sitoumukset || (7)   =4+ 6 || 224 || 237 || 246 || 257 || 268 || 283 || 297 || 0 || 1,812 
 Maksut || (8)   =5+ 6 || 181 || 228 || 237 || 247 || 258 || 272 || 286 || 104 || 1,812 
                                                                                                                                                        
   ||   ||   || 2014 || 2015 || 2016 || 2017 || 20180 || 2019 || 2020 || Vuoden 2020 jälkeen || YHTEENSÄ 
 Monivuotisen rahoituskehyksen OTSAKKEISIIN 1–4 kuuluvat määrärahat YHTEENSÄ (viitemäärä) || Sitoumukset || =7+9+11 || 1,734 || 2,048 || 2,369 || 2,704 || 3,051 || 3,415 || 3,790 || 0 || 19,111 
 Maksut || =8+10+11 || 1,398 || 1,969 || 2,277 || 2,599 || 2,932 || 3,281 || 3,642 || 1,015 || 19,111 
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella) – vuoden
2011 hintoina
   ||   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || YHTEENSÄ 
 PO: EAC || 
  Henkilöresurssit[42]   || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 || 170 * 0,127 +0,064 * 16 + 0,073 * 18 =23,928 ||  167,496 
  Muut hallintomenot || 0,3834 || 0,3834 || 0,3834 || 0,3834 || 0,3834 || 0,3834 || 0,3834 || 2,684 
 EAC-PO YHTEENSÄ || Määrärahat || 24,311 || 24,311 || 24,311 || 24,311 || 24,311 || 24,311 || 24,311 || 170,180 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 24,311 || 24,311 || 24,311 || 24,311 || 24,311 || 24,311 || 24,311 || 170,180 
milj. euroa (kolmen
desimaalin tarkkuudella) – nykyhintoina
   ||   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || Vuoden 2020 jälkeen || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 1,758 || 2,072 || 2,393 || 2,729 || 3,076 || 3,439 || 3,814 || 0 || 19,281 
 Maksut || 1,407 || 1,990 || 2,298 || 2,619 || 2,952 || 3,301 || 3,662 || 1,053 || 19,281 
3.2.2.     Arvioidut vaikutukset
toimintamäärärahoihin 
–     
¨  Ehdotus/aloite ei edellytä toimintamäärärahoja. 
–     
x Ehdotus/aloite edellyttää toimintamäärärahoja seuraavasti:
Maksusitoumusmäärärahat, milj. euroa (kolmen
desimaalin tarkkuudella) – nykyhintoina
 Tavoitteet ja tuotokset ò || Vuosi ð || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || YHTEENSÄ 
 TUOTOKSET 
 Oppimiseen liittyvä henkilöiden liikkuvuus || Tyyppi[43]   || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 Henkilöstö (korkea-aste, ammatillinen koulutus, aikuiskoulutus, nuoriso) || Henkilöiden liikkuvuus || 0,00157 || 80,000 || 117,073 || 103,847 || 155,029 || 125,229 || 190,665 || 146,498 || 227,510 || 170,723 || 270,426 || 194,152 || 313,734 || 221,851 || 365,617 || 1.042.300 || 1.640 
 Opiskelijat (korkea aste) || Henkilöiden liikkuvuus || 0,00238 || 230,000 || 512,530 || 250,767 || 570,048 || 269,387 || 624,549 || 287,908 || 680,843 || 309,004 || 745,321 || 329,407 || 810,541 || 353,527 || 887,181 || 2.030.000 || 4.831 
 Opiskelijat (ammatillinen koulutus) || Henkilöiden liikkuvuus || 0,00216 || 70,000 || 141,131 || 82,114 || 168,886 || 92,976 || 195,026 || 103,780 || 222,044 || 116,086 || 253,333 || 127,987 || 284,934 || 142,058 || 322,543 || 735.000 || 1.588 
 Nuoret oppijat || Henkilöiden liikkuvuus || 0,00155 || 75,000 || 109,032 || 75,865 || 112,509 || 76,641 || 115,919 || 77,413 || 119,428 || 78,292 || 123,196 || 79,142 || 127,043 || 80,147 || 131,213 || 542.500 || 838 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Kansainvälinen opiskelijoiden ja henkilöstön liikkuvuus, otsake 4[44] || Henkilöiden liikkuvuus || 0,00733 || 16,717 || 122,550 || 17,657 || 129,447 || 18,349 || 134,520 || 19,220 || 140,904 || 19,998 || 146,604 || 21,125 || 154,869 || 22,152 || 162,393 || 135.219 || 991,287 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Yhteistutkinnot[45]:   || Henkilöiden liikkuvuus || 0,03411 || 2,198 || 98,686 || 2,937 || 120,416 || 3,752 || 140,865 || 4,732 || 162,002 || 6,031 || 186,520 || 6,759 || 211,275 || 7,619 || 240,791 || 34.028 || 1.161 
 Maisterin tutkinnot (lainatakuut) || Henkilöiden liikkuvuus || 0,00266 || 11,966 || 31,834 || 24,413 || 64,949 || 41,497 || 110,400 || 55,026 || 146,392 || 64,759 || 172,286 || 66,064 || 175,758 || 67,377 || 179,251 || 331.100 || 881 
 Välisumma – henkilöiden liikkuvuus || 485.880 || 1.133 || 557,600 || 1,321 || 627,831 || 1,512 || 694,576 || 1,699 || 764,892 || 1,898 || 824,637 || 2,078 || 894,730 || 2,289 || 4,850,147 || 11,930 
 Innovointia ja hyvien käytänteiden vaihtoa edistävä yhteistyö || Tyyppi || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 Strategiset kumppanuudet (pienet) || Rajatylitttävät hankkeet || 0,11389 || 1,550 || 164,476 || 1,838 || 198,958 || 2,141 || 236,369 || 2,442 || 275,043 || 2,786 || 319,970 || 3,228 || 378,213 || 3,510 || 419,447 || 17.495 || 1.992,476 
 Strategiset kumppanuudet (keskisuuret) || Rajatylitttävät hankkeet || 0,30928 || 325 || 93,115 || 500 || 146,085 || 657 || 195,714 || 813 || 247,037 || 990 || 307,046 || 1,193 || 377,379 || 1,365 || 440,419 || 5.842 || 1.806,795 
 Osaamisyhteenliittymät /alakohtaiset taitoyhteenliittymät || Rajatylitttävät hankkeet || 0,86238 || 14 || 11,142 || 29 || 23,632 || 43 || 35,319 || 56 || 47,407 || 71 || 61,575 || 86 || 75,861 || 104 || 93,097 || 404 || 348,033 
 Verkkofoorumit || Verkkofoorumit || 7,27300 || 3 || 22,284 || 3 || 22,732 || 3 || 23,184 || 3 || 23,648 || 3 || 24,120 || 3 || 24,606 || 3 || 26,604 || 3 || 167,179 
 Kansainvälinen korkeakoulujen valmiuksien kehittäminen || Rajatylitttävät hankkeet || 0,733 || 126 || 92,450 || 133 || 97,653 || 138 || 101,480 || 145 || 106,296 || 151 || 110,596 || 159 || 116,831 || 167 || 122,507 || 1.020 || 747,813 
 Välisumma – innovointia ja hyvien käytänteiden vaihtoa edistävä yhteistyö || 2.015 || 383,467 || 2,500 || 489,061 || 2,978 || 592,067 || 3,456 || 699,431 || 3,998 || 823,307 || 4,666 || 972,889 || 5,146 || 1,102 || 24,760 || 5,062,295 
             ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Politiikan uudistamisen tuki || Tyyppi || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 - Politiikan uudistamisen tuki || Useita || 102,332 || Ei sovelleta || 74,014 || Ei sovelleta || 78,537 || Ei sovelleta || 84,405 || Ei sovelleta || 104,727 || Ei sovelleta || 110,818 || Ei sovelleta || 123,212 || Ei sovelleta || 140,610 || Ei sovelleta || 716,323 
             ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Jean Monnet -toiminnot || Tyyppi || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 - Jean Monnet -toiminnot || Useita || 45,491 || Ei sovelleta || 36,834 || Ei sovelleta || 38,475 || Ei sovelleta || 42,120 || Ei sovelleta || 46,044 || Ei sovelleta || 48,943 || Ei sovelleta || 51,444 || Ei sovelleta || 54,575 || Ei sovelleta || 318,435 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Urheilutoiminta || Tyyppi || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 - Urheilutoiminta || Rajatylitttävät hankkeet || 34,118 || Ei sovelleta || 16,978 || Ei sovelleta || 23,815 || Ei sovelleta || 32,016 || Ei sovelleta || 36,035 || Ei sovelleta || 39,052 || Ei sovelleta || 44,525 || Ei sovelleta || 46,406 || Ei sovelleta || 238,827 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Toiminta-avustus || Tyyppi || Keski-määr. kustan-nukset || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä || Kustan-nus || Lukumäärä yhteensä || Kustannukset yhteensä 
 - Toiminta-avustus || Ohjelman hallinnointi || 63,189 || Ei sovelleta || 47,751 || Ei sovelleta || 48,712 || Ei sovelleta || 55,200 || Ei sovelleta || 61,935 || Ei sovelleta || 68,915 || Ei sovelleta || 76,162 || Ei sovelleta || 83,650 || Ei sovelleta || 442,325 
 KUSTANNUKSET YHTEENSÄ – otsakkeet 1 ja 4 ||   || 1,682 ||   || 1,990 ||   || 2,308 ||   || 2,637 ||   || 2,979 ||   || 3,336 ||   || 3,706, ||   || 18,638 
3.2.3.     Arvioidut vaikutukset
hallintomäärärahoihin
3.2.3.1.  Yhteenveto 
–     
¨  Ehdotus/aloite ei edellytä hallintomäärärahoja. 
–     
x Ehdotus/aloite edellyttää hallintomäärärahoja seuraavasti:
milj. euroa (kolmen
desimaalin tarkkuudella) – vuoden 2011 hintoina
   || 2014 || 2015 || 2016 || 2017 || 2018 || 2019 || 2020 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   
 Henkilöresurssit ||  23,928 ||  23,928 ||  23,928 ||  23,928 ||  23,928 ||  23,928 ||  23,928 ||  167,496 
 Muut hallintomenot || 0,3834 || 0,3834 || 0,3834 || 0,3834 || 0,3834 || 0,3834 || 0,3834 || 2,684 
 Monivuotisen rahoituskehyksen OTSAKE 5, välisumma || 24,311 || 24,311 || 24,311 || 24,311 || 24,311 || 24,311 || 24,311 ||  170,180 
 Monivuotisen rahoituskehyksen OTSAKKEESEEN 5 sisältymättömät[46] ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   
 Muut hallintomenot[47]   || 52,118 || 58,218 || 61,247 || 66,904 || 72,481 || 78,313 || 83,595 || 472,877 
 Monivuotisen rahoituskehyksen OTSAKKEESEEN 5 sisältymättömät, välisumma || 52,118 || 58,218 || 61,247 || 66,904 || 72,481 || 78,313 || 83,595 || 472,877 
 YHTEENSÄ || 76,430 || 82,530 || 85,559 || 91,216 || 96,792 || 102,625 || 107,906 || 643,057 
3.2.3.2.            Henkilöresurssien
arvioitu tarve 
–     
¨  Ehdotus/aloite ei edellytä henkilöresursseja. 
–     
x Ehdotus/aloite edellyttää henkilöresursseja seuraavasti:
arvio kokoaikaiseksi henkilöstöksi muutettuna 
 ||   || 2014 || 2015 || 2016 || 2017 || 2018 || 2019 || 2020 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 || 15 01 01 01 (päätoimipaikka ja komission edustustot EU:ssa) || 170 || 170 || 170 || 170 || 170 || 170 || 170 
 || XX 01 01 02 (edustustot EU:n ulkopuolella) ||   ||   ||   ||   ||   ||   ||   
 || XX 01 05 01 (epäsuora tutkimustoiminta) ||   ||   ||   ||   ||   ||   ||   
 || 10 01 05 01 (suora tutkimustoiminta) ||   ||   ||   ||   ||   ||   ||   
 ||  Ulkopuolinen henkilöstö (kokoaikaiseksi muutettuna)[48]   || 
 || 15 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) || 34 || 34 || 34 || 34 || 34 || 34 || 34 
 || XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   
 || XX 01 04 yy[49]   || – päätoimipaikassa[50]   ||   ||   ||   ||   ||   ||   ||   
 || – EU:n ulkop. edustustoissa ||   ||   ||   ||   ||   ||   ||   
 || XX 01 05 02 (epäsuora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || 10 01 05 02 (suora tutkimustoiminta: sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   
 || Muu budjettikohta (mikä?) ||   ||   ||   ||   ||   ||   ||   
 || YHTEENSÄ || 204 || 204 || 204 || 204 || 204 || 204 || 204 
XX viittaa kyseessä olevaan toimintalohkoon eli
talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa. Määriä ja laskelmia muutetaan
tarvittaessa suunnitellun ulkoistamismenettelyn tulosten mukaisesti.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Ohjelman hallinnointi 
 Ulkopuolinen henkilöstö || Ohjelman hallinnointi 
3.2.4.     Yhteensopivuus nykyisen
monivuotisen rahoituskehyksen kanssa 
–     
x Ehdotus/aloite on vuosien 2014–2020 monivuotisen rahoituskehyksen
mukainen, jota koskeva ehdotus on esitetty komission tiedonannossa KOM(2011)
500.
–     
¨  Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
[…]
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista.[51]
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
[…]
3.2.5.     Ulkopuolisten tahojen
osallistuminen rahoitukseen 
–     
Ehdotuksen/aloitteen rahoittamiseen ei osallistu
ulkopuolisia tahoja. 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || vuosi 2014 || vuosi 2015 || vuosi 2016 || vuosi 2017 || vuosi 2018 || vuosi 2019 || vuosi 2020 || Yhteensä 
 Rahoitukseen osallistuva taho ||   ||   ||   ||   ||   ||   ||   ||   
Ehdotuksessa säädetään ulkopuolisten tahojen
rahoitusosuuksista, jotka ovat peräisin EFTA-mailta, Sveitsiltä, Turkilta sekä
liittyviltä mailta, ehdokasmailta ja mahdollisilta ehdokasmailta, joita varten
on laadittu liittymistä valisteleva strategia.
3.3.        Arvioidut vaikutukset
tuloihin 
–     
x Ehdotuksella/aloitteella ei ole vaikutuksia tuloihin.
–     
¨  Ehdotuksella/aloitteella on vaikutuksia tuloihin seuraavasti:
¨         vaikutukset omiin varoihin 
¨         vaikutukset sekalaisiin tuloihin 
milj. euroa (kolmen desimaalin tarkkuudella)
 Tulopuolen budjettikohta || Käytettävissä olevat määrärahat kuluvana varainhoitovuonna || Ehdotuksen/aloitteen vaikutus[52]   
 2014 || 2015 || 2016 || 2017 || 2018 || 2019 || 2020 
 Momentti ………. ||   ||   ||   ||   ||   ||   ||   ||   
Vastaava(t) menopuolen
budjettikohta (budjettikohdat) käyttötarkoitukseensa sidottujen sekalaisten
tulojen tapauksessa:
[…]
Selvitys tuloihin
kohdistuvan vaikutuksen laskentamenetelmästä
[…]
[1]               KOM(2010)
2020 lopullinen, 3.3.2010.
[2]               KOM(2011)
500 lopullinen, 29.6.2011.
[3]               EYVL
L 11, 16.1.2003, s. 1.
[4]               EUVL C, s.
.
[5]               EUVL C, s.
.
[6]               KOM(2011) 500 lopullinen, 29.6.2011.
[7]               EUVL L 327, 24.11.2006, s. 45.
[8]               EUVL
L 327, 24.11.2006, s. 30.
[9]               EUVL
L 340, 19.1.2008, s. 83.
[10]             EUVL
L 378, 27.12.2006, s. 41.
[11]             KOM(2010)
2020, 3.3.2010.
[12]             KOM(2010)
477 lopullinen, 15.9.2010.
[13]             KOM(2010)
682 lopullinen, 26.11.2010.
[14]             EUVL
C 311, 19.12.2009, s. 1. Neuvoston päätöslauselma, annettu 27 päivänä
marraskuuta 2009, nuorisoalan eurooppalaisen yhteistyön uudistetuista
puitteista (2010–2018).
[15]             EUVL
L 375, 23.12.2004, s. 12.
[16]             KOM(2008)
425 lopullinen, 3.7.2008.
[17]             EUVL
C 319, 13.12.2008, s. 20. Neuvoston päätelmät 21. vuosisadan koulusta.
[18]             EUVL
C 119, 28.5.2009, s. 2. Neuvoston päätelmät eurooppalaisen koulutusyhteistyön
strategisista puitteista (ET 2020).
[19]             EUVL
C 300, 12.12.2007, s. 6. Neuvoston päätelmät opettajankoulutuksen laadun
parantamisesta.
EUVL C 302, 12.12.2009, s. 6. Neuvoston päätelmät opettajien ja koulunjohtajien
ammattitaidon kehittämisestä.
[20]             EUVL
C 301, 11.12.2009, s. 5. Neuvoston päätelmät maahanmuuttajataustaisten lasten
koulutuksesta.               
EUVL C 135, 26.5.2010, s. 2. Neuvoston päätelmät koulutuksen sosiaalisesta
ulottuvuudesta.
[21]             EUVL
C, s. .
[22]             KOM(2011)
12 lopullinen, 18.11.2011.
[23]             EUVL L 390, 31.12.2004, s. 6. 
[24]             EUVL
C 111, 6.5.2008, s. 1. 
[25]             EUVL
C 155, 8.7.2009, s. 11. 
[26]             KOM(2001)
303 lopullinen, 25.5.2011.
[27]             EUVL
L 55, 28.2.2011, s. 13.
[28]             EUVL
L, , s. . 
[29]             Tämä
määrä perustuu vuosien 2007–2013 menotasoihin, joihin on sovellettu
lisäyskerrointa otsakkeen 4 välineiden määrärahalisäyksen huomioon ottamiseksi.
[30]             EUVL
L, , s. .
[31]             ABM:
toimintoperusteinen johtaminen; ABB: toimintoperusteinen budjetointi.
[32]             Sellaisina
kuin nämä on määritelty varainhoitoasetuksen 49 artiklan 6 kohdan a
ja b alakohdassa.
[33]             Sokrates-,
Leonardo da Vinci- ja eLearning-ohjelmat.
[34]             Kuvaukset
eri hallinnointitavoista ja viittaukset varainhoitoasetukseen ovat saatavilla budjettipääosaston
verkkosivuilla osoitteessa http://www.cc.cec/budg/man/budgmanag/budgmanag_en.html.
[35]             Sellaisina
kuin nämä on määritelty varainhoitoasetuksen 185 artiklassa.
[36]             Toimeenpanovirastoa
koskevat budjettikohdat määritellään sitten, kun menojen määrät ovat
vakiintuneet.
[37]             JM
= jaksotetut määrärahat; EI-JM = jaksottamattomat määrärahat.
[38]             EFTA:
Euroopan vapaakauppaliitto. 
[39]             Ehdokasmaat
ja soveltuvin osin Länsi-Balkanin mahdolliset ehdokasmaat.
[40]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[41]             Komissio
saattaisi harkita Yhteinen Erasmus -ohjelman täytäntöönpanon (osittaista)
ulkoistamista toimeenpanovirastolle. Arvioitujen kustannusten määriä ja
jakaumaa voidaan joutua mukauttamaan lopullisen ulkoistamisen asteen
mukaisesti. Määrä sisältää ohjelman osien toimeenpanotehtävät mahdollisesti
saavan toimeenpanoviraston hallintomenot ohjelmakauden
loppua painottaen. Hallintomenot pysyisivät vakaina.
[42]             Yhteensä
204 kokoaikaista toimea: kansallisten toimistojen hallinnointi, komission
suora hallinnointi, seuranta ja koordinointi toimeenpanoviraston kanssa sekä
ohjelmaan liittyvä tuki- ja koordinointihenkilöstö kokonaisuudessaan.
[43]             Tuotokset
ovat tuloksena olevia tuotteita ja palveluita (esim. rahoitettujen
opiskelijavaihtojen määrä tai rakennetut tiekilometrit).
[44]             Including
organisation of mobility fees.
[45]                    Erasmus Mundus ohjelman toimen 1 yhteydessä viiden hakukierroksen
aikana valittuja yhdistettyjä maisterin- ja tohtorintutkintoja rahoitetaan
edelleen Yhteinen Erasmus -ohjelmasta jäljellä olevien kierrosten osalta;
rahoituksen jatkuminen edellyttää vuotuista uusintamenettelyä, joka perustuu
opintojen etenemistä koskevaan raportointiin ja käytettävissä olevaan
talousarvioon.
[46]             Tekninen
ja/tai hallinnollinen apu sekä EU:n ohjelmien ja/tai toimien toteuttamiseen
liittyvät tukimenot (entiset BA-budjettikohdat), epäsuora ja suora
tutkimustoiminta.
[47]             Sisältää
otsakkeet 1 ja 4. Koulutuksen ja kulttuurin pääosasto harkitsee ohjelman
täytäntöönpanon (osittaista) ulkoistamista koulutuksen, audiovisuaalialan ja
kulttuurin toimeenpanovirastolle (EACEA) ja kansallisille toimistoille. Edellä
esitettyjä lukuja ja budjettikohtia mukautetaan tarvittaessa suunnitellun
ulkoistamismenettelyn mukaisesti. 
[48]             Sopimussuhteiset
toimihenkilöt, vuokrahenkilöstö, nuoremmat asiantuntijat, paikalliset
toimihenkilöt ja kansalliset asiantuntijat. 
[49]             Toimintamäärärahoista
katettavan ulkopuolisen henkilöstön enimmäismäärä (entiset BA-budjettikohdat).
[50]             Etenkin
rakennerahastot, Euroopan maaseudun kehittämisen maatalousrahasto
(maaseuturahasto) ja Euroopan kalatalousrahasto.
[51]             Katso
toimielinten sopimuksen 19 ja 24 kohta.
[52]             Perinteiset
omat varat (tulli- ja sokerimaksut) on ilmoitettava nettomääräisinä eli
bruttomäärästä on vähennettävä kantokuluja vastaava 25 prosentin osuus.